title: Papin päiväkirja

text: "Papin päiväkirjan" merkitys Bressonin omassa tuotannossa on suuri. Hän sovelsi siinä ensimmäistä kertaa monia tuotannolleen tyypillisiä elementtejä, kuten "malleiksi" ("modèle") kutsumiensa amatöörinäyttelijöiden käyttämistä ammattilaisten sijasta. Mallit eivät Bressonin elokuvatyylissä näyttele eivätkä ilmaise mitään vaan lausuvat vain vuorosanansa. Myöhemmin Bresson on todennut mallien käyttämisen oman tyylinsä kulmakiveksi.


title: Papin päiväkirja

text: Elokuvan kuvaaja Léonce-Henri Burel vaikutti Bressonin tulevien elokuvien tyyliin. Burel oli kokenut kuvaaja, joka oli työskennellyt muun muassa Abel Gancen kanssa elokuvissa "Minä syytän", "Pyörä" ja "Napoléon". Burelin ehdottoman tekniikan avulla Bresson sai "Papin päiväkirjaan" kontrastin pieneksi. Bressonin myöhempi askeettinen tyyli saikin vaikutteita Burelin ideoista.


title: Papin päiväkirja

text: "Papin päiväkirjan" ansiosta Bresson sai maailmanlaajuista mainetta, ja Cahiers du cinéma -lehden toimittaja François Truffaut kutsui häntä sukupolvensa merkittävimpiin kuuluvaksi auteuriksi.


title: Papin päiväkirja

text: Vuonna 1979 kolmekymmentä suomalaista elokuva-arvostelijaa ja -asiantuntijaa teki kukin luettelon kaikkien aikojen sadasta merkittävimmästä elokuvasta, ja "Papin päiväkirja" oli mukana heistä kahdeksan listalla.


title: Shammi Kapoor

text: Shammi Kapoor (hindiksi शम्मी कपूर; oik. Shamsher Raj Kapoor, 21. lokakuuta 1931 – 14. elokuuta 2011) oli intialainen elokuvanäyttelijä ja -ohjaaja. Hän oli yksi johtavista Bollywood-näyttelijöistä 1950- ja 1960-luvulla. Hänen tunnetuimpiin elokuviinsa kuuluvat "Junglee" (1961), "China Town" (1962), "Kashmir Ki Kali" (1964) ja "An Evening in Paris" (1967). Hän on voittanut monia palkintoja.


title: Shammi Kapoor

text: Hän kuului tunnettuun Kapoorin sukuun. Hänen isänsä Prithviraj Kapoor ja veljensä Raj Kapoor ja Shashi Kapoor olivat myös palkittuja näyttelijöitä.


title: Shammi Kapoor

text: Shammi Kapoor meni naimisiin näyttelijä Geeta Balin kanssa vuonna 1955. He saivat kaksi lasta, vuonna 1956 syntyneen Aditya-pojan ja vuonna 1961 syntyneen Kanchan-tytön. Vuonna 1965 Geeta kuoli isorokkoon ja Shammi jäi yksin kahden pienen lapsen kanssa.


title: Shammi Kapoor

text: Vuonna 1969 Kapoor nai Neela Devi Gohilin, joka kuului Bhavnagarin kuninkaalliseen perheeseen.


title: Shammi Kapoor

text: Shammi Kapoor kuoli munuaissairauteen 79-vuotiaana elokuussa 2011.


title: Jeld-Wen

text: Jeld-Wen on globaali yritys, joka valmistaa ovia ja ikkunoita. Yrityksellä on toimipaikkoja yli 20 maassa, joissa työskentelee yhteensä yli 20 000 henkilöä. Yritys on perustettu vuonna 1960. Sen pääkonttori sijaitsee Klamath Fallsissa, Oregonissa.


title: Jeld-Wen

text: Amerikassa yrityksellä on lukuisia tehtaita Yhdysvalloissa ja Kanadassa.


title: Jeld-Wen

text: Euroopassa Jeld-Wenillä on tehtaita Englannissa, Itävallassa, Latviassa, Ranskassa, Ruotsissa, Saksassa, Suomessa, Tanskassa, Unkarissa ja Virossa. Pohjois-Euroopan toiminnot olivat aiemmilta nimiltään "Kilsgaard", mutta amerikkalainen JELD-WEN Inc. -yritys osti ne vuonna 2006 tanskalaiselta Kilsgaardilta. Lokakuussa 2007 "Kilsgaardit" nimettiin Jeld-Weniksi.


title: Jeld-Wen

text: Jeld-Wen Suomi Oy kuuluu Jeld-Wen Door Solutions -konserniin. Jeld-Wen Suomi Oy:n pääkonttori sijaitsee Vääksyssä. Toinen Suomen tehdas sijaitsee Kuopiossa. Kuortaneella sijaitseva tehdas suljettiin syksyllä 2011 vähäisen kysynnän johdosta. Jo lokakuussa 2010 ilmoitettiin 34 henkilön irtisanomisesta.


title: Jeld-Wen

text: Jeld-Wen on australialaisen, Australian Football Leaguessa pelaavan jalkapallojoukkue St Kilda Football Clubin pääsponsori. Kolmivuotinen sponsorisopimus alkoi kaudella 2008.


title: Jeld-Wen

text: Maaliskuussa 2011 yritys osti Portlandissa, Oregonissa sijaitsevan, aiemmin nimellä PGE Park tunnetun monitoimistadionin nimioikeudet, ja nimesi sen Jeld-Wen Fieldiksi. Stadionilla pelaa Major League Soccer -joukkue Portland Timbers.


title: Pyhimys (televisiosarja)

text: Pyhimys () on brittiläinen televisiosarja, jota tuotettiin vuosina 1962–1969. Sarja kertoo Leslie Charterisin luomasta Simon Templarista, joka oli päähahmo useissa hänen kirjoittamissaan kirjoissa. Sarjan pääroolia näytteli Roger Moore.


title: Pyhimys (televisiosarja)

text: Sarjan neljä ensimmäistä tuotantokautta tehtiin mustavalkoisena. Sarjan kaksi viimeistä kautta taas värillisenä.


title: Henri Broms

text: Henri Juhana Fredrik Broms (s. 24. elokuuta 1927 Helsinki – 11. huhtikuuta 2014 Helsinki) oli suomalainen runoilija ja semiootikko, oppiarvoltaan filosofian tohtori. Hän on ollut myös Helsingin kauppakorkeakoulun kirjaston johtaja ja ylikirjastonhoitaja vuosina 1972–1991 sekä Helsingin yliopiston persian kielen ja kirjallisuuden dosentti 1973–1990.


title: Henri Broms

text: Broms opiskeli useissa ulkomaisissa yliopistoissa. Hän kirjoitti tutkimuksia kulttuurin semiotiikasta, myyttien maailmasta ja karnevaalikulttuurista. Broms otti persian kielen ja islamin erityistuntijana kantaa ajankohtaisiin ilmiöihin. Hän toimi uranuurtajana persialaisen runouden suomentajana. Kaunokirjalliseen tuotantoon hänellä sisältyy teoksia yliopiston ja vieraiden kulttuurien aihepiireistä.


title: Henri Broms

text: Broms oli Kriittisen korkeakoulun perustajia ja pitkäaikainen johtokunnan jäsen.


title: Éric Poujade

text: Éric Poujade (s. 8. elokuuta 1972 Aix-en-Provence) on ranskalainen entinen telinevoimistelija, olympiamitalisti ja Euroopan mestari. Hän oli erikoistunut hevoseen.


title: Éric Poujade

text: Poujade voitti Sydneyn vuoden 2000 kesäolympialaisissa hevosella hopeaa Marius Urzicăn jälkeen. Samoissa olympialaisissa hän oli myös moniottelun yhdeksäs. Atlantassa 1996 hän oli hevosella seitsemäs ja moniottelun 11:s. Lisäksi Poujade voitti hevosella kaksi MM-hopeaa, ja EM-kilpailuissa hän voitti Pietarissa 1998 kultaa hevosella ja osana Ranskan joukkuetta. Hän saavutti EM-tasolla mestaruutensa lisäksi hevosella myös kaksi hopeamitalia.


title: Aikavaras (televisiosarja)

text: Aikavaras () oli yhdysvaltalainen televisiosarja, jota tuotettiin neljä kautta vuosina 1996–2000. Yhdysvalloissa sarjaa esitti CBS ja Suomessa Nelonen.


title: Aikavaras (televisiosarja)

text: Sarja keskittyy Chicagoon, missä Gary Hobson (Kyle Chandler) elää baarinpitäjänä. Joka aamu hänen asuntonsa oven taakse ilmestyy seuraavan päivän Chicago Sun-Times. Lehden tykönä odottaa sisäänpääsyä aina sama kissa. Kissa ja lehti alkoivat ilmestyä oven taakse, kun Hobsonin ex-vaimo heitti tämän pihalle ja hän asui hotellissa "väliaikaisesti". Hobson lukee lehdestä alkavana päivänä vielä tapahtumattomat onnettomuudet ja pyrkii muuttamaan tapahtumien kulkua niin, ettei onnettomuuksia tapahdu ja lehden uutiset muuttuvat paremmiksi.


title: Aikavaras (televisiosarja)

text: Jaksoja nivoi toisiinsa Hobsonin pyrkimys selvittää, minkä takia lehti alkoi ilmestyä hänelle ja miten kissa liittyy asiaan. Hän haluaa pitää lehden salaisuutena pitääkseen asiat yksinkertaisina ja välttääkseen näpistelijöitä. Hänelle läheisistä ihmisistä vain kaksi on tietoisia lehdestä: hyvä ystävä Marissa Clark (Shanésia Davis-Williams) ja Chuck Fishman (Fisher Stevens) Hobsonin yhtiökumppani baarissa.


title: MLS Best XI

text: MLS Best XI on jalkapalloliiga Major League Soccerin kausittain valittava tähdistöjoukkue eli liigan 11 parasta pelaajaa. Joukkueen valitsevat pelaajat, valmentajat, urheilutoimenjohtajat ja tiedotusvälineiden edustajat.Liigan kymmenennen kauden kunniaksi vuonna 2005 valittiin myös liigan koko siihenastisen historian tähdistöjoukkue, MLS All-Time Best XI. Ehdolla olivat aikaisemmin MLS Best XI -joukkueeseen valitut pelaajat ja vähintään kolmesti MLS All-Star Game -otteluun valitut pelaajat, yhteensä 78 pelaajaa. Joukkue valittiin liigan verkkosivustolla olleen avoimen äänestyksen (50 prosentin painoarvo) sekä tiedotusvälineiden edustajien (25 prosenttia) ja MLS-joukkueiden valmentajien ja urheilutoimenjohtajien (25 prosenttia) äänten perusteella.


title: Martin Müürsepp

text: Martin Müürsepp (26. syyskuuta 1974 Tallinna) on virolainen entinen koripalloilija. Hän on maansa ainoa NBA:ssa pelannut koripalloilija, ja edusti kahden kauden aikana Miami Heatia ja Dallas Mavericksia.


title: Martin Müürsepp

text: Müürsepp lopetti uransa vuonna 2010, ja siirtyi välittömästi virolaisen BC Kalev/Cramon apuvalmentajaksi.


title: Georges Bernanos

text: Georges Bernanos (20. helmikuuta 1888 Pariisi, Ranska – 5. heinäkuuta 1948 Neuilly-sur-Seine, Ranska) on 1900-luvun merkittävimpiä katolisia kirjailijoita.


title: Georges Bernanos

text: Bernanos suoritti oikeustieteen ja kirjallisuuden lisensiaatti tutkinnon ja työskenteli sittemmin vakuutustarkastajana vuoteen 1927. Bernanosin esikoisromaani "Sous le soleil de Satan" ilmestyi 1926. Sen jälkeen hän hankki elantonsa kirjoittamalla. Taloudellisista syistä hän joutui muuttamaan vuosiksi 1934–1937 suuren perheensä kanssa Mallorcalle.


title: Georges Bernanos

text: Bernanos muutti 1938 Etelä-Amerikkaan, jossa hän oleskeli toisen maailmansodan aikana. Vuodesta 1944 hän asui Tunisiassa ja vuodesta 1945 Pyreneillä.


title: Georges Bernanos

text: Bernanos suuntautui jo varhain poliittiseen oikeistoon, toisin kuin useat aikalaiskirjailijat. Hän osallistui ensimmäiseen maailmansotaan, haavoittui ja sai kunniamerkin.


title: Georges Bernanos

text: Bernanos oli katolinen ja mystikko, mutta myöhemmin uransa aikana hän arvosteli katolista kirkkoa ja myös Francoa. Esimerkiksi teoksessaan "Les grands cimetières sous la lune" hän kirjoittaa Mallorcalla tapahtuneista julmuuksista. Hän arvosteli voimakkaasti muun muassa paikallisia katolisia piispoja, jotka Espanjan sisällissodan aikana olivat haluttomia puuttua punaisten kohteluun


title: Georges Bernanos

text: Bernanos oli katolinen mystikko ja erityisesti kiinnostunut hyvän ja pahan välisestä mittelystä hurskaiden ihmisten sisimmässä. Esikoisromaanissaan hän kuvaa tätä ihmisen ja paholaisen välistä taistelua. Hänen romaaneissaan on yleensä pappi keskushenkilönä ja sijaiskärsijänä.


title: Georges Bernanos

text: Bernanosin tunnetuin teos on "Maalaispapin päiväkirja" (alkuteos "Journal d'un curé de campagne", 1936), jonka pohjalta Robert Bresson on ohjannut elokuvan "Papin päiväkirja" (1950). Suomeksi on ilmestynyt lisäksi "Mouchette" (alkuteos "Nouvelle histoire de Mouchette"), josta Bresson myös on ohjannut elokuvan, jota Suomessa on esitetty nimellä "Mouchette – raiskattu". Esikoisromaanista "Sous le soleil de Satan" on Maurice Pialat ohjannut elokuvan, jota on suomeksi esitetty nimellä "Paholaisen auringon alla".


title: Georges Bernanos

text: Syvällisesti kristitty Bernanos suhtautui jyrkästi aikansa materialismiin ja kannatti itse eettisestä järjestelmää, joka pohjautuu kirkon opetuksiin.


title: Georges Bernanos

text: Bernanosin kirjojen vahvuus juontuu hänen intohimoisesta velvollisuudentunnostaan ja porvarillisen maailman omahyväisten asenteiden torjumisesta.


title: Putreskiini

text: Putreskiini on pahanhajuinen orgaaninen yhdiste NH(CH)NH ("1,4-diaminobutaani" tai "butaanidiamiini") joka on samankaltainen kadaveriinin kanssa; ne ovat diamiiniyhdisteitä, joita syntyy proteiinien hydrolyysissä eläinkudosten hajoamisen tuloksena. Molemmat ovat myrkyllisiä suurina annoksina. Nämä kaksi yhdistettä antavat kalman hajun mätänevälle lihalle; ne myös antavat hajua pahanhajuiselle hengitykselle ja bakteerien aiheuttamalle vaginatulehdukselle. Niitä löytyy myös siemennesteestä.


title: Putreskiini

text: Ruumiskoirat opetetaan löytämään vainajat juuri putreskiinin avulla.


title: Putreskiini

text: Polyamiineja (putreskiini, spermidiini, spermiini), jotka ovat positiivisesti varautuneita orgaanisia yhdisteitä, esiintyy huomattavissa määrin kaikissa nisäkässoluissa. Polyamiinien on osoitettu olevan välttämättömiä solujen normaalille toiminnalle ja kasvulle. Niiden synteesi lisääntyy aina, kun solut stimuloituvat kasvuun. Polyamiinien pitoisuudet ovat soluissa tarkoin säädeltyjä ja niiden määrän aleneminen johtaa solukasvun pysähtymiseen, kun taas niiden liiallinen kertyminen voi olla myrkyllistä soluille.


title: Putreskiini

text: Ornitiinista muodostuu ornitiinidekarboksylaasientsyymin katalysoimana putreskiinia. Siitä tulee spermidiinisyntaasin kautta spermidiinia josta edelleen spermiinisyntaasin kautta spermiinia.


title: Putreskiini

text: Polyamiinien hajottaminen säätelee lisäksi glukoosi-, energia- ja kolesteroliaineenvaihduntaa.


title: Putreskiini

text: Putreskiinin ja kadaveriinin löysi 1885 saksalainen lääkäri Ludwig Brieger (1849-1919).


title: Putreskiini

text: Putreskiini on myrkyllistä suurina annoksina. LD50-arvo nieltynä on 2000 mg/kg (rotta).


title: Stacking

text: Stacking on Double Fine Productionsin kehittämä ja THQ:n julkaisema seikkailu- ja pulmapeli. "Costume Questin" tavoin Stacking on ladattava peli, jonka Double Fine kehitti yhtäaikaisesti "Brütal Legendin" kanssa. Peli julkaistiin helmikuussa 2011 Xbox 360 -konsolin Xbox Live Arcade -latauspalveluun ja PlayStation 3:n PlayStation Networkiin.


title: Stacking

text: "Stackingin" perusidea perustuu sisäkkäin kasattavien maatuska-nukkejen käyttöön erilaisten ongelmien ratkaisemisessa. Pelaaja ohjaa pienintä nukkea, Charlie Blackmorea, joka yrittää vapauttaa perheensä pakkotyöstä. Charlie voi hypätä itseään täsmälleen yhtä kokoa isomman nuken sisään ja nukkejen kasaamista voi jatkaa siihen asti, kun suurin mahdollinen koko on saavutettu. Pelaajan on tarkoitus ratkoa erilaisia Charlien perheenjäsenten löytämiseen ja vapauttamiseen liittyviä pulmia. Pulmien ratkaisuissa käytetään erilaisten ja erikokoisten nukkejen erikoistaitoja.


title: Stacking

text: "Stacking" sai kriitikoilta positiivisen vastaanoton. Peliä kehuttiin etenkin sen graafisen ilmeen, humoristisen tarinan ja kaikentasoisille pelaajille sopivan vaikeustason ansiosta. Kritiikkiä peli sai lähinnä lyhyen kestonsa vuoksi. Pelin arvioiden pistekeskiarvo Metacritic-sivustolla on 84/100.


title: Tawaststjerna

text: Tawaststjerna on vanha suomalainen aatelissuku, joka tunnettiin varsinkin 1800-luvulla virkamies- ja sotilassukuna. Myöhemmin se on tullut tunnetuksi myös sivistyssukuna.


title: Tawaststjerna

text: Tawaststjernan suku on haarauma eräästä jo keskiajalla vaikuttaneesta aatelisesta Tavast-suvusta, jolla ei ole todistettua sukuyhteyttä tunnetumpaan Tavastin piispalliseen rälssisukuun. Suvun vanhin tunnettu kantaisä on ennen vuotta 1561 kuollut kartanonomistaja Henrik Jönsinpoika Tavast. Varatuomarina Pohjanmaan tuomiokunnassa toiminut Erik Tawast (noin 1625–1693) aateloitiin 10. helmikuuta 1687 nimellä Tawaststjerna ja hänen sukunsa esiteltiin kaksi vuotta myöhemmin Ruotsin ritarihuoneelle numerolla 1107. Suomen ritarihuoneella se sai vuonna 1818 numeron 81. Erik Tawast kuului Tawast-suvun samaan turkulaiseen sukuhaaraan, jonka eräät muut edustajat saivat 1756 käyttöönsä aiemmin sammuneen aatelisen hauholaisen sukuhaaran edustusoikeuden ritarihuoneella (Suomessa aatelissuku nro 3). Hänen veljensä Henrik puolestaan aateloitiin vuonna 1664 nimellä "Tawastén"..


title: Tawaststjerna

text: Varsinkin suvun nuorempi sukuhaara profiloitui 1700- ja 1800-luvuilla aikana sotilassukuna, ja siihen kuului useita kenraaleita. Näistä erään Venäjälle asettuneen sukuhaaran jälkeläisistä tuli 1900-luvulla useita valkoisia emigrantteja.Suvun jäsenten tunnettuja puolisoita, joiden sukunimi on myös Tawaststjerna, ovat


title: Mount Asgard

text: Mount Asgard on Cumberlandin niemimaalla, Auyuittuqin kansallispuistossa, Baffininsaarella sijaitseva kaksihuippuinen vuori. Itse saari kuuluu hallinnollisesti Kanadalle ja on osa Nunavutin territoriota. Vuoren korkein kohta on eri lähteiden mukaan 2 015 tai 2 011 metriä merenpinnan tasoa ylempänä.


title: Mount Asgard

text: Ennen vuorikiipeilijöiden tuloa alueelle eskimoasutusten välillä lentävät pilotit raportoivat huomiota kiinnittävän muotoisen vuoren olemassaolosta. Vuori muistuttaa lähes joka suunnasta valtavaa kaksoissavupiippua. Graniittinen kallioseinä kohoaa jäätiköltä lähes joka sivulta 900 metriä. 2 011 metriä korkea North Summit eli pohjoisen puoleinen huippu on kahdesta huipusta korkeampi. South Summit on vain joitakin metrejä sitä matalampi. Huippujen välillä on satulamainen kohta, joka on 120 metriä huippuja alempana.


title: Foinikiankataja

text: Foinikiankataja ("Juniperus phoenicea") on Välimeren alueella kasvava, sypressikasvien ("Cupressaceae") heimoon kuuluva pienikokoinen havupuu.


title: Foinikiankataja

text: Foinikiankataja kasvaa 1–4 metriä korkeaksi. Se kasvaa yleensä pensaikoissa meren läheisyydessä. Puun latvus on tiheä ja kartiomainen, ja sen kaarna on tummanruskeaa. Puulla on kahdenlaisia neulasia: nuorina ne ovat neulamaisia ja noin kuusi millimetriä pitkiä, aikuisen kasvin neulaset ovat suomumaisia ja noin yhden millin pituisia. Neulaset kasvavat vastakkaisesti tai kolmen lehden kiehkuroissa.


title: Foinikiankataja

text: Foinikiankataja on yksikotinen tai kaksikotinen kasvi. Se kukkii tammikuun lopulta toukokuun alkuun. Kasvin kävyt ovat aluksi vihreitä, mutta muuttuvat punaisiksi kypsyessään. Kävyt kypsyvät toisena vuonna, ja niissä on kuudesta kahdeksaan suomua ja 3–9 siementä. Kävyt ovat pyöreitä, niiden halkaisija on noin yksi senttimetri, ja ne kasvavat noin viiden millimetrin pituisissa varsissa.


title: Foinikiankataja

text: Foinikiankataja voi elää jopa tuhatvuotiaaksi.


title: Foinikiankataja

text: Foinikiankatajaa esiintyy kotoperäisenä Välimeren alueella Espanjassa Pyreneiden vuoristoa ja Baleaarien saariryhmää myöten, Andorrassa, Etelä-Ranskassa, Ranskalle kuuluvalla Korsikan saarella, Monacossa, Manner-Italiassa, Italialle kuuluvilla Sisilian ja Sardinian saarilla, Kroatiassa, Montenegrossa, Albaniassa, Kreikassa, Turkissa, Kyproksen saarella, Syyriassa, Libanonissa, Egyptissä, Libyassa, Tunisiassa, Algeriassa ja Marokossa. Marokossa kasvia tavataan sekä Välimeren rannikolla että Atlasvuorilla. Atlantin alueella kasvia esiintyy Portugalissa ja Espanjalle kuuluvilla Kanariansaarilla. Lähi-idässä foinikiankatajaa esiintyy myös Saudi-Arabiassa ja Egyptille kuuluvalla Siinain niemimaalla. Maltalle kasvi on tuotu muualta viimeisten 500 vuoden aikana, ja nykyisin kasvia tavataan kautta Maltan saariryhmän.


title: Foinikiankataja

text: "Juniperus phoenicea" ssp. "phoenicea" -alalajia esiintyy kotoperäisenä Välimeren rannikkoalueilla, Portugalissa, Kanariansaarilla, Saudi-Arabiassa sekä Siinain niemimaalla.


title: Foinikiankataja

text: "Juniperus phoenicea" ssp. "turbinata" -alalajia esiintyy kotoperäisenä läntisen Välimeren alueella. Euroopan puolella laji kasvaa merenpinnan tasosta aina 1 200 metrin korkeuteen saakka. Pohjois-Afrikan puolella puolestaan "Juniperus phoenicea" ssp. "turbinata" kasvaa dyyneillä ja kukkuloilla sekä arideilla vuoristoalueilla. Pohjois-Afrikassa kasvia tavataan 2 200 metrin korkeuteen saakka.


title: Yleisurheilun alle 20-vuotiaiden maailmanmestaruuskilpailut 2004

text: Vuoden 2004 yleisurheilun alle 20-vuotiaiden maailmanmestaruuskilpailut käytiin 12.–18. heinäkuuta Grossetossa, Italiassa.


title: Stackelberg

text: Stackelberg on alkuperältään alisaksilainen suku, jonka vanhin tunnettu edustaja eli kantaisä on kölniläinen Waldewerus de Stackelberg. Suomeen Stackelberg suku levittäytyi 1500-luvulta Baltiasta ja jo 1600-luvulla suku oli sotilassukuna niittänyt mainetta. Jalkaväen kenraali Bernt Otto Stackelberg naturalisointiin 7.9.1726 ja korotettiin vapaaherraksi 11.7.1727.


title: Mount Odin

text: Mount Odin on Auyuittuqin kansallispuistossa, Baffininsaarella sijaitseva vuori. Itse saari kuuluu hallinnollisesti Kanadalle ja on osa Nunavutin territoriota. Vuori on Baffininsaaren korkein ja sen huippu on 2 147 metriä merenpinnan tasoa ylempänä. Vuori on Nunavutin, ja olisi koko itäisen Pohjois-Amerikan, viidenneksi korkein kohta, mikäli Pohjois-Amerikaksi määriteltäisiin vain Kanada ja Yhdysvallat.


title: Double Fine Productions

text: Double Fine Productions on yhdysvaltalainen videopelien kehittämiseen erikoistunut yritys. Sen perusti Tim Schafer vuonna 2000 erottuaan LucasArtsilta.


title: Double Fine Productions

text: Double Finen ensimmäinen peli oli vuonna 2005 Xboxille, PlayStation 2:lle ja Windowsille julkaistu "Psychonauts". Se sai kriitikoilta ylistävän vastaanoton, mutta ei myynyt erityisen hyvin.


title: Double Fine Productions

text: Double Finen seuraava projekti oli heavy metal -kulttuurista aiheensa ammentava "Brütal Legend". Se julkaistiin PlayStation 3:lle ja Xbox 360:lle vuonna 2009. Yhtäaikaisesti "Brütal Legendin" kehitystyön kanssa Double Fine alkoi kehittää neljää pienempää peliä. Näistä kaksi, "Costume Quest" ja "Stacking", on julkaistu PlayStation 3n ja Xbox 360n latauspalveluissa.


title: Double Fine Productions

text: Double Fine on saanut oikeudet tehdä uusintaversioita aiemmista LucasArts-peleistä kuten Grim Fandango, Day of the Tentacle ja Full Throttle.


title: Double Fine Productions

text: Yhtiön uusin julkaisu vuonna on "Full Throttle Remastered".


title: Jack Marshall (jääkiekkoilija)

text: John Calder "Jack" Marshall (14. maaliskuuta 1877 – 7. elokuuta 1965) oli kanadalainen jääkiekkoilija, joka pelasi Winnipeg Victoriasissa, Montreal Hockey Clubissa, Montreal Shamrocksissa, Montreal Wanderersissa ja Toronto Blueshirtsissä.


title: Jack Marshall (jääkiekkoilija)

text: Lähinnä puolustajana pelannut Marshalla oli ensimmäinen kiekkoilija, joka saavutti kuusi Stanley Cupia. Ensimmäisen hän sai 1901 Winnipeg Victoriasin mukana. Hän siirtyi Montreal HC:iin ja voitti kaksi cupia lisää vuosina 1902 ja 1903. Stanley Cupin Jack Marshall saavutti myös Montreal Wanderersin vahvuudessa 1907 ja 1910. Kuudennen mestaruuden hän voitti pelaaja-managerina Toronto Blueshirtsin organisaatiossa 1914. Hän oli lisäksi ensimmäinen, joka sai Stanley Cupin neljän eri seuran paidassa.


title: Jack Marshall (jääkiekkoilija)

text: Marshall teki kuusi maalia ottelussa Ottawaa vastaan 20. tammikuuta 1904 sekä viisi maalia otteluissa Montrealia vastaan sekä 29 joulukuuta 1908 että 8. helmikuuta 1909.


title: Cedercreutz

text: Cedercreutz-aatelissuku ['seːdärkröits] on alkuaan Ruotsista ja asettui pysyvästi Suomeen Suomen sodan (1809) jälkeisenä aikana. Västmanlandin läänin maaherra Jonas Folkern Folkärnasta Taalainmaalta aateloitiin vuonna 1711 ja korotettiin vapaaherraksi vuonna 1719. Suku on vuodesta 1748 lähtien omistanut Köyliössä sijaitsevan Köyliönkartanon.


title: Mount Thor

text: Mount Thor on Auyuittuqin kansallispuistossa, Baffininsaarella sijaitseva vuori. Itse saari kuuluu hallinnollisesti Kanadalle ja on osa Nunavutin territoriota. Vuoren huippu on 1 675 metriä merenpinnan tasoa ylempänä. Vuoren länsisivulla on maailman korkein, 1 250 -metriä korkea, puhtaasti pystysuora pudotus. Kallioseinämän keskimääräinen jyrkkyys on 105 astetta, joten seinämä on kallellaan hieman sisäänpäin.


title: Julin

text: Julin on suomalainen suku, jonka jäsenet ovat vaikuttaneet Suomen teollisuuteen varsinkin Fiskarsin ruukin omistajina, mutta myös merkittävästi Suomen metsäteollisuudessa. Suvun juuret löytyvät Säbyystä Österåkersin pitäjästä Sörmlanti. Sukunimi Julin tulee Österåkersin naapuripitäjästä Julita-nimisestä pitäjästä. Suku saapui Suomeen Johan Julinin mukana vuonna 1782. Hänen poikansa Johan Jakob Julin aateloitiin vuonna 1849, minkä jälkeen nimi on hänestä polveutuvalla sukuhaaralla ollut muodossa "von Julin".


title: Minskin piiri

text: Minskin piiri (, ) on Minskin alueella Valko-Venäjällä sijaitseva pääkaupunki Minskiä ympäröivä hallintopiiri. Piirin hallinnollinen keskus on pääkaupunki Minsk, jonka alue ei kuitenkaan sisälly ympäröivään hallintopiiriin. Käytännössä piirin sisärajana on suurin piirtein Minskin kehätie.


title: Minskin piiri

text: Vuoden 2009 väestönlaskun aikaan Minskin piirin alueella asui yhteensä 159 569 henkeä. Hallintopiiri on maaseutuvaltainen, sillä alueen kymmenien taajamien asukkaista kaupunkilaisiksi luetaan väestötilastoissa ainoastaan Zaslaujen kaupungin (14 202 as.) ja Minskin eteläpuolella sijaitsevan Matšulištšyn kaupunkimaisen taajaman (7 378 as.) asukkaat; muut ovat maaseutuasukkaita. Matšulištšyn kaupunkitaajaman vieressä on Valko-Venäjän ilmavoimien käytössä ollut Minsk-Matšulištšyn lentokenttä.


title: Minskin piiri

text: Minskin piirin koillislaidalla (), vain 15 km Minskin kehätieltä koilliseen sijaitsee Raubitšy, joka tunnetaan Valko-Venäjällä keskeisenä talviurheilulajien valmennus- ja kisapaikkana. Siellä on järjestetty esimerkiksi ampumahiihdon ja freestylen Euroopan- tai maailmancupin osakilpailuja.


title: Ville Heino (vapaapainija)

text: Ville Heino (s. 22. elokuuta 1991) on suomalainen vapaapainija. Hän edustaa Porin Paini-Miehiä. Häntä ovat valmentaneet vuodesta 2000 Harri Lehti ja vuodesta 2008 Ahto Raska.


title: Ville Heino (vapaapainija)

text: Heino sijoittui junioreiden MM-kilpailujen 84 kg:n sarjassa seitsemänneksi 2009 ja viidenneksi 2011. Hän on voittanut Suomen-mestaruuden 84-kiloisissa 2009, 2010 ja 2011. Lisäksi hän on saanut 74 kg:n sarjassa SM-hopeaa 2007 ja pronssia 2008.


title: Miekkailu kesäolympialaisissa 1952 – miesten floretti

text: Helsingin olympiakisojen miesten florettimiekkailuun osallistui 61 urheilijaa edustaen 25 kansallisuutta. Kilpailupäivät olivat 23.–24. heinäkuuta.


text: Jokaisesta erästä neljä parasta jatkoon. Tasatilanteessa uusittiin, jos kyseessä oli jatkoon pääsy, muutoin paremmaksi katsotaan ensisijaisesti kilpailija, jolla on vähemmän vastaanotettuja pistoja. Erissä oteltiin tarvittaessa jokainen jokaista vastaan, ellei jatkoon menijät varmistuneet jo aikaisemmin.


text:
1. erä
2. erä
3. erä
4. erä
5. erä
6. erä
7. erä
Aiemmin käydyn joukkuekilpailun neljän parhaan maan - Italian, Egyptin, Ranskan ja Unkarin edustajat pääsivät suoraan 2.kierrokselle.


text: Jokaisesta erästä kolme parasta välieriin.


text:
1. erä
2. erä
3. erä
4. erä
5. erä
6. erä


text: Jokaisesta erästä kolme parasta loppukilpailuun.


text:
1. erä
2. erä
3. erä


title: Michael Landsberg

text: Michael Landsberg (s. 22. heinäkuuta 1957) on kanadalainen urheilutoimittaja. Landsberg on työskennellyt The Sports Network -televisiokanavalla (TSN) vuodesta 1984, kanavan alusta alkaen.


title: Michael Landsberg

text: Landsberg toimi "SportsDesk"-uutisohjelman (myöhemmältä nimeltään "SportsCentre") ankkurina yli 5 000 jakson ajan, vuoteen 1997 asti, jolloin hän aloitti keskusteluohjelma "Off The Recordin" juontajana. Hän on ollut työstään "Off The Recordissa" ehdolla Gemini-palkinnon saajaksi. Vuonna 2010 Landsberg juonsi Whistlerissä CTV:n päiväsajan lähetyksiä Vancouverin olympialaisista.


title: Michael Landsberg

text: Kanadanjuutalainen Landsberg on kotoisin Torontosta. Hän opiskeli muutaman vuoden Toronton yliopistossa valmistumatta, minkä jälkeen hän siirtyi opiskelemaan niin ikään Torontossa sijaitsevaan Ryersonin yliopistoon, jossa hän suoritti radio- ja televisioalan koulutuksen. Hän on kertonut lehtihaastatteluissa kärsineensä lukihäiriöstä. Landsberg on naimisissa ja hänellä on vaimonsa Karenin kanssa kaksi lasta, poika Corey ja tytär Casey.


title: Michael Landsberg

text: Landsbergia on parodioitu koomikkoryhmä Royal Canadian Air Farcen televisio-ohjelmassa "Air Farce Live". Sarjan "Off The Record" -sketseissä häntä esitti Don Ferguson.


title: 83-42

text: 83-42 (tunnetaan myös nimellä Schmitt’s Island) on tiettävästi maailman pohjoisin kiinteä maanmuodostuma merenpinnan yläpuolella. Saari sijaitsee Pohjoisessa jäämeressä Grönlannin pohjoispuolella, noin 695 kilometriä etelään maantieteelliseltä pohjoisnavalta. Se on vain 35 metriä pitkä, 15 metriä leveä ja kohoaa ainoastaan neljä metriä merenpinnan yläpuolelle. Saarella kasvaa ainoastaan jonkin verran jäkälää.


title: 83-42

text: 1900-luvun alussa löydetty Kaffeklubben piti pitkään maailman pohjoisimman saaren titteliä. Tutkimusmatkailijat Dennis Schmitt ja Peter Skafte havaitsivat 83-42-saaren lentokoneesta vuonna 1998. Schmitt ja Skafte toteuttivat tutkimusmatkan saarelle viisi vuotta myöhemmin ja astuivat tiettävästi ensimmäisinä ihmisinä saarelle 6. heinäkuuta 2003. Schmitt kieltäytyi nimeämästä saarta virallisesti jättäen sen tanskalaisten viranomaisten tehtäväksi. Hän kutsui saarta nimellä 83-42 koordinaattien mukaan.


title: Metsänhoitomaksu

text: Metsänhoitomaksu oli vuoteen 2015 asti yksityisiltä puuntuottajilta perittävä vero jolla rahoitettiin muun muassa metsänhoitoyhdistyksien toimintaa. Veron tuotosta 98 prosenttia tilitettiin metsänhoitoyhdistyksille. Puuntuottajalta perittävä vero jakautui kaikilta metsänhoitoyhdistyksen jäseniltä perittävään perusmaksuun ja hehtaari maksuun. Metsänhoitomaksua ei tarvinnut maksaa, mikäli tuottaja oli saanut maksuvapautuksen. Metsänhoitomaksua ei peritty pieniltä metsätiloilta. Etelä-Suomessa raja oli neljä hehtaaria, Lapin läänissä 12 hehtaaria, Oulun läänissä seitsemän hehtaaria ja Ahvenanmaalla kaksi hehtaaria. Vuonna 2009 perusmaksu oli koko maassa 25,63 euroa ja Ahvenanmaalla 15,30 euroa. Hehtaarimaksun kukin metsänhoitoyhdistys määritteli itse omalla alueella vuodeksi eteenpäin.


title: Metsänhoitomaksu

text: Metsäteollisuus ry oli esittänyt metsänhoitomaksun muuttamista vapaaehtoiseksi tai vaihtoehtoisesti metsänhoitoyhdistysten harjoittaman liiketoiminnan erottamista selkeästi erilleen lakisääteisistä hallinnollisista tehtävistä. Maa- ja metsätalousministeriö on puolestaan esittänyt ainoastaan tarkennusta metsänhoitoyhdistyksiä säätelevään asetukseen, jonka mukaan hallinnollisia tehtäviä ei voi rahoittaa metsänhoitomaksuista kertyvillä tuloilla.


title: Metsänhoitomaksu

text: Maa- ja metsätalousministeriö valmisteli lakiuudistuksen, jonka mukaan metsänhoitomaksun pakottavuudesta luovutaan. Lakiuudistus tuli voimaan 1. tammikuuta 2015.


title: Daniel Juncadella

text: Daniel Juncadella Pérez-Sala (s. 7. toukokuuta 1991 Barcelona) on espanjalainen moottoriurheilija. Juncadellan setä on entinen Formula 1 -kuljettaja Luis Pérez Sala.


title: Daniel Juncadella

text: Juncadella aloitti uransa kilpailemalla karting-sarjoissa vuosina 2004–2006. Vuonna 2007 Juncadella kilpaili Master Junior Formula -sarjassa sijoittuen sarjan toiseksi. Samana vuonna hän kilpaili Formula BMW ADAC -sarjassa. Vuonna 2008 Juncadella kilpaili Euroopan Formula BMW -sarjassa sijoittuen neljänneksi. Seuraavana vuonna hän sijoittui sarjan toiseksi. Vuonna 2010 Juncadella kilpaili Formula 3 Euroseries -sarjassa. Hän voitti kauden päättävän Hockenheimin kilpailun ja sijoittui yhteispisteissä kahdeksanneksi. Juncadella kilpaili myös GP3-sarjassa samana vuonna jättäen väliin Turkin, Valencian ja Unkarin kilpailut. Hän saavutti yhden kakkossijan ja 10 pistettä sijoittuen 14:nneksi yhteispisteissä. Vuonna 2011 Juncadella palasi F3 Euroseries -sarjaan, jossa hän sijoittui sarjan kolmanneksi. Marraskuun lopussa Juncadella voitti Macaon kutsukilpailun. Vuonna 2012 hän jatkoi F3 Euro-sarjassa voittaen sarjan mestaruuden. Samana vuonna Juncadella voitti FIA European Formula 3 Championship-sarjan mestaruuden ja Formula 3 Masters kilpailun. Vuonna 2013 Juncadella siirtyi DTM-sarjaan. Hän saavutti ensimmäisellä kaudellaan 21 pistettä sijoittuen sarjan 16:ksi. Vuonna 2014 Juncadella jatkaa DTM-sarjassa.


title: Daniel Juncadella

text: Vuonna 2014 Juncadella nimettiin Force Indian F1-tallin testikuljettajaksi. Hän ajoi tallin toista autoa Silverstonessa, Monzassa ja Interlagosissa perjantain ensimmäisessä vapaissa harjoituksissa.


title: Ville Skinnari

text: Ville Tapio Skinnari (s. 21. helmikuuta 1974 Helsinki) on suomalainen SDP:n poliitikko ja entinen jääkiekkoilija. Hän oli pelipaikaltaan puolustaja.


title: Ville Skinnari

text: Skinnari valittiin Lahden kaupunginvaltuustoon vuoden 2012 kunnallisvaaleissa ja eduskuntaan vuoden 2015 vaaleissa Hämeen vaalipiiristä.


title: Ville Skinnari

text: Skinnari pelasi kausina ja jääkiekon SM-liigassa Reipas Lahdessa. Ensiksi mainitulla kaudella hän pelasi 13 SM-liigaottelua ja antoi yhden maalisyötön, kun taas jälkimmäisellä hän pelasi 20 SM-liigaottelua ja teki maalin ja kaksi syöttöpistettä. Vuonna 1994 hän pelasi myös yhden liigakarsintaottelun.


title: Ville Skinnari

text: Kaudella 1994–1995 Skinnari edusti Reipasta I-divisioonassa. Kaudella 1995–1996 Skinnari pelasi Dordrecht Lionsissa Alankomaiden Eredivisiessä ja kaudella 1996–1997 Solihull Blazessa Britannian British National Leaguessa.


title: Ville Skinnari

text: Skinnari asui ulkomailla yhteensä seitsemän vuotta, Alankomaiden ja Britannian lisäksi myös Japanissa. Tuona aikana hän suoritti tutkinnot sekä kauppatieteissä että oikeustieteessä. Jääkiekkouran jälkeen Skinnari on työskennellyt muun muassa Marubenin kauppahuoneella Tokiossa, mobiilialalla kansainvälisen liiketoiminnan kehittäjänä, Koillis-Suomen aluekeskusohjelman ohjelmajohtajana, pienyrittäjänä lahtelaisessa laki- ja konsulttitoimistossa ja Special Counselina asianajotoimisto Lexiassa Helsingissä.


title: Ville Skinnari

text: Kunnallisvaaleissa 2012 Skinnari valittiin Lahden kaupunginvaltuuston jäseneksi SDP:n listalta. Hän sai yli tuhat ääntä. Eduskuntavaaleissa 2015 hänet valittiin 5 711 äänellä kansanedustajaksi Hämeen vaalipiiristä. Hän on talousvaliokunnan ja perustuslakivaliokunnan jäsen. Skinnari toimii myös Päijät-Hämeen sosiaali- ja terveysyhtymän valtuuston puheenjohtajana ja Lahti Energian hallituksen varapuheenjohtajana.


title: Ville Skinnari

text: Skinnari on naimisissa ja hänellä on kolme lasta. Ville Skinnari on kansanedustajana toimineen Jouko Skinnarin poika.


title: Fazer (suku)

text: Fazer on suomalainen liikemiessuku, joka tunnetaan Fazerin makeistehtaan omistajina ja musiikkialan vaikuttajina. Suvun ensimmäinen suomalainen edustaja oli turkkuri Eduard Peter Fazer (1850-luvulle asti Fatzer), joka oli lähtöisin Thurgaun kantonista Sveitsistä, Bodenjärven rannalla olevasta Romanshornin kaupungista. Hän muutti 23-vuotiaana Hampurin kautta Suomeen vuonna 1843. Saatuaan 1849 porvarinoikeudet hän perusti Helsinkiin turkkuriliikkeen.


title: Jacques Rancière

text: Jacques Rancière (s. 10. kesäkuuta 1940 Alger) on ranskalainen filosofi, joka on kirjoittanut filosofian lisäksi aatehistoriasta, politiikasta, kasvatuksesta ja pedagogiikasta sekä taiteesta ja estetiikasta.


title: Jacques Rancière

text: Rancière oli filosofi Louis Althusserin oppilas, mutta etääntyi tämän ajattelusta jo 1960-luvulla. Kirjassaan "La Leçon d’Althusser" (1974) hän arvosteli oppimestarinsa ’vallankumouksen tiedettä’, jossa pedagogiikan tavoitteena pidetään tietojen siirtämistä yksilöille, joilla niitä ei ole. Rancièrein avainkokemus olivat vuoden 1968 opiskelijamielenosoitukset, jotka hän näki tärkeinä poliittisina tapahtumina, joissa tavalliset ihmiset ottivat hetkeksi ohjat omiin käsiinsä.


title: Jacques Rancière

text: Rancièren tutkimuksessa oli keskeistä kysymys: kuinka jatkamme vastustamista, ja hän käyttää metodinaan käsitteellisten kerrostuminen uudelleen aktivoimista. Ajattelussaan ja toiminnassaan hän pyrkii tuottamaan konflikteja maailmojen välissä, mutta siten, että nämä maailmat ovat samassa maailmassa. Ajattelu on aina uudelleenajattelua, jossa kohde siirretään alkuperäiseltä paikaltaan uuteen ympäristöön. Kyse on siis uudelleen jakamisesta, koostamisesta ja asettaisesta.


title: Jacques Rancière

text: Rancièren filosofiasta on löydetty piirteitä saksalaisen idealismin ristiriita-ajattelusta ja pidetty sen omaperäisempänä ideana ”esteettisen utopian” käsitettä. Se ei perustu valtion ja yhteiskunnan vastakkainasetteluun, vaan viittaa havaitsemistapojen konflikteihin. Näitä politiikan perustana olevia havaitsemistapojen erimielisyyksiä Rancière kuvaa myös ”aistittavan jaon” (partage du sensible) käsitteellä. Romanttinen elementti Rancièren ajattelussa korostaa ihmisten lähtökohtaista tasa-arvoisuutta ja vapauden luomaa vapautta.


title: Jacques Rancière

text: Rancièren jakaa yhteiskunta- ja yhteiselämän kahteen osaan, poliisijärjestykseen ja politiikkaan. Poliisi järjestää yhteiskuntaa, jakaa aistittavaa ja perustuu näennäiseen konsensukseen. Politiikka kyseenalaistaa aistittavan jakoja ja yhteiskuntaa, ja perustuu erimielisyydelle.


title: Jacques Rancière

text: Rancièren kasvatusfilosofiassa kaiken oppimisen lähtökohta on tasa-arvo. Hän esittelee kirjassaan "Le maître ignorant" (1987) maanmiehensä Joseph Jacotot’n (1770–1840) kehittämää universaalia kasvatusoppia ja -ideaa, joka perustuu älyn yhdenvertaisuudelle (égalité des intelligences). Älyn yhdenvertaisuus toteutetaan kasvatuksen alueella lähtemällä ajatuksesta, jonka mukaan yhdenvertaisuus ei ole kasvatuksen päämäärä, vaan sen lähtökohta. Oppiminen ei tapahdu tyhjiössä, vaan aina yhteisössä.


title: Martti Turunen (lääkäri)

text: Martti Ilmari Turunen (17. tammikuuta 1918 Petäjävesi – 27. toukokuuta 1993 Helsinki) oli suomalainen lääkäri. Hän oli Suomen ensimmäinen modernin vatsakirurgian systemaattinen kehittäjä, professori ja HYKSin johtava ylilääkäri.


title: Martti Turunen (lääkäri)

text:
Turusen vanhemmat olivat ratamestari Tahvo Turunen ja Hilda Maria Raitanen ja puoliso vuodesta 1944 lääketieteen lisensiaatti Marja Terttu Kitunen. Turunen pääsi ylioppilaaksi Jyväskylän lyseosta 1938 ja valmistui lääketieteen lisensiaatiksi 1947. Lääketieteen ja kirurgian tohtoriksi hän väitteli 1951 ja erikoistui kirurgiaan 1952 ja rintaelinkirurgiaan 1955.
Turunen oli useiden koti- ja ulkomaisten alan järjestöjen jäsen ja hänelle myönnettiin lukuisia kunniamerkkejä. Hänellä oli myös paljon luottamustehtäviä kunnallisissa, lääketieteellisissä ja kansanterveydellisissä järjestöissä. Hän toimi muiden muassa Syöpäsäätiön ja Suomen syöpäyhdistyksen johtotehtävissä. Hänen ystävällinen hymynsä, lämmin kädenpuristuksensa ja osaa ottava sana potilaalle opettivat hänen oppilailleen muutakin kuin kylmää lääkätiedettä. Turunen kuoli 27. toukokuuta 1993 Helsingissä pitkällisen sairauden uuvuttamana.


title: Martti Turunen (lääkäri)

text: Rintaelinkirurgian dosentti Helsingin yliopistossa Turusesta tuli 1955 ja kirurgian dosentti 1957. Helsingin yliopiston kirurgian professorina hän toimi 1964–1985 ja samaan aikaan HYKSin II kirurgian klinikan ylilääkärinä. Koko HYKSin johtava ylilääkärin hän oli 1978–1985, eläkkeellä jäämiseensä asti. Turusen lääkäritoiminta alkoi jo ennen lisensiaatin tutkintoa sodan aikana joukkosidontapaikan lääkärinä, sotilasarvoltaan hän oli tykistöluutnantti. Sodan jälkeen hän toimi Kontioniemen parantolalääkärinä ja myöhemmin Satalinnan ja Kiljavan parantoloiden kirurgina. Tärkeän osan elämäntyöstään Turunen teki HYKSin II kirurgian klinikan esimiehenä. Hän loi ympärilleen ilmapiirin, jossa oli helppo viihtyä ja tehdä työtä. Klinikalle syntyi oma koulukunta, jota arvostettiin sekä Suomessa että ulkomailla. Siellä tehtiin Turusen johdolla mm. Suomen ensimmäinen munuaissiirto kuolleelta henkilöltä elävälle 1968 ja kokeiltiin maksansiirtoa muun muassa sioilla.Turunen toimi klinikan esimiehenä ajankohtana, jolloin sairaalatoiminta kehittyi voimakkaasti. Hän osallistui muun muassa Meilahden sairaalan suunnitteluun sekä toiminnan käynnistämiseen ja kehittämiseen. HYKSin liittohallituksen jäsenenä ja varapuheenjohtajana hän toimi 1967–1977.


title: Martti Turunen (lääkäri)

text: Tiedemiehenä Turunen oli pidättyvä ja maanläheinen. Hänen tutkimusaiheensa löytyivät poikkeuksetta kliinisistä ongelmista. Keuhkotuberkuloosiin, aikanaan yleiseen kansantautiin, liittyneiden varhaisvuosien tutkimusten jälkeen hänen ja hänen työryhmänsä merkittävin tieteellinen tutkimussarja käsitteli maksakirroosiin liittyvien vuotojen uuden leikkausmenetelmän kehittämistä. Tutkimussarja on maailmanlaajuisesti tunnettu.


title: Nuevo Estadio de Los Cármenes

text: Estadio Nuevo Los Cármenes on jalkapallostadion Granadan kaupungissa Espanjassa. Se sijaitsee Zaidín alueella kaupungin eteläosassa. Stadionin yleisökapasiteetti on 22 524, ja se toimii paikallisen jalkapalloseura Granada Club de Fútbolin kotistadionina.


title: Nuevo Estadio de Los Cármenes

text: Stadionin rakennustyöt aloitettiin vuonna 1993, ja sen valmistamiseen meni aikaa lopulta kaksi vuotta. Virallisesti se avattiin 16. toukokuuta 1995 ja ensimmäinen ottelu sillä pelattiin 6. kesäkuuta 1995 Real Madridin ja Bayer Leverkusenin välillä.


title: Nuevo Estadio de Los Cármenes

text: Espanjan jalkapallomaajoukkue on pelannut stadionilla neljästi, joista se on voittanut kaikki kohtaamiset.


title: Disuk

text: Disuk () on kaupunki Egyptissä. Se sijaitsee Pohjois-Egyptissä noin 80 km itään Aleksandriasta. Se kuuluu Kafr al-Šaykhin kuvernoraattiin, ja vuonna 2006 sen väkiluku oli 106 827.


title: Sinitaskurapu

text: Sinitaskurapu ("Callinectes sapidus") on Atlantin valtameren länsireunalta kotoisin oleva taskurapulaji, joka kuuluu sinitaskurapujen "Portunidae"-heimoon. Se on kaupallisesti merkittävä erityisesti Yhdysvalloissa.


title: Sinitaskurapu

text: Kun mukaan lasketaan sivupiikit, sinitaskuravun selkäkilpi on pituuttaan yli kaksi kertaa leveämpi. Täysikasvuisen yksilön selkäkilpi on keskimäärin 18 senttimetriä leveä ja 9–10 senttimetriä pitkä ja painaa 450–900 grammaa; naaras on hieman koirasta pienempi. Rapu on selkäpuolelta harmaanvihreä, sinivihreä tai ruskeanvihreä ja vatsapuolelta ja raajojen tyvestä valkoinen. Selkäkilvessä ja raajoissa on tavallisesti myös muita värisävyjä. Kilven eturaunassa on keskiviivan molemmin puolin 11 sakaraa, joista 2 keskimmäistä ovat leveät ja tylppä- tai teräväkärkiset ja 9 laitimmaista kapeammat ja teräväkärkiset. Aivan reunimmainen sakara on kehittynyt suureksi piikiksi, joka osoittaa suoraan sivulle. Pyrstön päättökilpi on suikea ja leveyttään pitempi. Ravulla on tappisilmät, joilla se pystyy näkemään lähes kaikkiin suuntiin samalla kertaa.


title: Sinitaskurapu

text: Muiden kymmenjalkaisten tapaan sinitaskuravulla on viisi raajaparia, joista etummaiset ovat kehittyneet voimakkaiksi saksiksi ja neljä takimmaista kävelyraajoiksi. Sakset ovat koirailla siniset ja sukukypsillä naarailla oranssit, ja niiden terissä on epätasainen hammaslaita ja varressa kolme piikkiä. Takimmaisten raajojen päät ovat kehittyneet uimiseen soveltuviksi litteiksi levyiksi. Rapu pystyy kasvattamaan itselleen uuden raajan menettämänsä tilalle kahden kuorenvaihdon kautta.


title: Sinitaskurapu

text: Sinitaskurapu on kotoisin Atlantin valtameren länsireunalta, jossa sen levinneisyysalue ulottuu Nova Scotiasta pohjoisessa Pohjois-Argentiinaan etelässä ja käsittää myös Bermudan, Länsi-Intian saaret ja koko Karibianmeren. Se on levinnyt ihmisen mukana myös Pohjanmereen ja Ranskan lounaisrannikolle Koillis-Atlantille, Adrianmeren pohjoisosiin ja Italian etelärannikolle Välimeressä sekä Japanin lähivesiin.


title: Sinitaskurapu

text: Sinitaskurapu elää matalikoilla ja estuaareissa liejuisessa tai hiekkaisessa pohjassa aina 90 metrin syvyyteen asti. Yleensä se pysyttelee liejuun kaivautuneena tai merikasvien sekaan piiloutuneena väijymässä saalista.


title: Sinitaskurapu

text: Sinitaskuravulla on usein loisia, joista ei tavallisesti ole sille juuri haittaa. Tavallisimpia ulkoloisia ovat erilaiset siimajalkaiset, madot ja juotikkaat ja sisäloisia siirat ja pienet madot. Sitä saalistavat aaltorummuttajat, haikarat, merikilpikonnat ja ihminen. Sen olemassaoloa uhkaavat myös merien hapenpuute ja saastuminen.


title: Sinitaskurapu

text: Sinitaskurapu saavuttaa sukukypsyyden 12–18 kuukauden iässä. Sen kutuaika kestää joulukuusta lokakuuhun ja huipentuu kevään ja kesän aikana. Koiras kutee useita kertoja elämänsä aikana mutta naaras vain kerran. Parittelu tapahtuu pian naaraan viimeisen kuorenvaihdoksen jälkeen, minkä jälkeen koiras suojelee naarasta, kunnes tämän suojakuori on kovettunut.


title: Sinitaskurapu

text: Naaras säilyttää koiraan sukusoluja kehossaan 2–9 kuukautta, minkä jälkeen se laskee kerralla jopa kaksi miljoonaa munaa ja hedelmöittää ne koiraan sukusoluilla. Hedelmöitämisen jälkeen naaras siirtää munat vatsassaan sijaitseviin pieniin karvoihin ja kantaa niitä kaksi viikkoa, kunnes niistä kuoriutuu toukkia.


title: Sinitaskurapu

text: Toukista kehittyy aikuisia kahdeksan muodonvaihdoksen ja kahden kuukauden kuluttua. Ainoastaan yhdestä tai kahdesta naaraan laskemasta munasta kehittyy lopulta täysikasvuinen taskurapu, joka voi elää enimmillään kolmevuotiaaksi.


title: Sinitaskurapu

text: Sinitaskurapu ei ole valikoiva ravinnon suhteen: se syö paitsi ostereita, simpukoita ja muita pohjaeläimiä myös kaloja ja kasveja sekä haaskoja ja muuta eloperäistä ainesta.


title: Sinitaskurapu

text: Sinitaskurapu on kaupallisesti merkittävä erityisesti Yhdysvalloissa. 2000-luvulla sen vuotuinen kokonaissaalis oli 79 000–107 000 tonnia. Sitä myydään lähinnä tuoreena.


title: Armas Tirronen

text: Armas Herman Tirronen (14. marraskuuta 1913 Punkaharju – 5. helmikuuta 1973) oli suomalainen kuvanveistäjä.


title: Armas Tirronen

text: Tirronen opiskeli Taideteollisessa keskuskoulussa 1939 ja 1940–1941 ja Suomen Taideakatemian koulussa 1946–1947. Ensimmäisen näyttelyn hän piti 1941 ja osallistui sen jälkeen muun muassa moniin Suomen Taiteilijain näyttelyihin aina vuoteen 1960 saakka.


title: Armas Tirronen

text: Hän teki runsaasti julkisia töitä ja tilaustöitä. Muun muassa Helsingissä Meilahden kirkon seinässä on hänen reliefinsä "Laupias samarialainen" (1954). Helsingissä on myös Tirrosen teokset "Käpylän Mari" (1954) Käpylässä ja "Karjalaan jääneiden vainajien muistomerkki" (1957) Hietaniemen hautausmaalla.


title: Songs for Japan

text: Song for Japan () on hyväntekeväisyys- ja kokoelmalevy, joka luotiin hätäavun varojen saamiseksi maaliskuun 2011 Sendain maanjäristyksen uhreille. Albumin ovat tehneet yhteistyössä neljä suurta levy-yhtiötä (EMI, Sony, Universal ja Warner) ja se julkaistiin iTunes Storessa 25. maaliskuuta 2011. Tuotto albumista ohjataan Japanin Punaiselle Ristille.


title: Songs for Japan

text: Albumi nousi iTunes-verkkokaupan myydyimmäksi ainakin 18 maassa, muun muassa Yhdysvalloissa, Ranskassa, Saksassa, Ruotsissa ja Japanissa. Albumia myytiin Yhdysvalloissa 25 000 kopiota sen ilmestymispäivänä ja maailmanlaajuisesti 75 000. Sony julkaisi albumin CD-levynä 4. huhtikuuta 2011.


title: Songs for Japan

text: Albumilla ovat mukana muun muassa Elton John, Madonna, Katy Perry ja Justin Bieber.


title: Songs for Japan

text: Albumi debytoi kuudennelle sijalle Yhdysvaltain Billboard 200 -listalla. Kanadan Canadian Albums Chart -musiikkilistalla ja uusiseelantilaisella Recording Industry Association of New Zealand -listalla albumi päätyi kolmanneksi.


title: Songs for Japan

text: Albumi sisältää 38 kappaletta.


title: Minna Hämäläinen

text: Minna Maarit Hämäläinen (s. 4. toukokuuta 1967, Kuopio) on suomalainen näyttelijä, joka on tullut tunnetuksi erityisesti rooleistaan teatterissa ja televisiossa.


title: Minna Hämäläinen

text: Hämäläinen opiskeli Lahden kansanopiston näyttämötaiteen linjalla vuosina 1986–1987 ja Tampereen yliopiston näyttelijäntyön laitoksella vuosina 1987–1991 valmistuen teatteritaiteen maisteriksi. Valmistumisensa jälkeen hän oli kiinnitettynä Kuopion kaupunginteatteriin vuosina 1991–1995, minkä jälkeen siirtyi Turun kaupunginteatteriin, missä työskentelee edelleen.


title: Ammunnan maailmancup 2011

text: Ammunnan maailmancupin 2011 järjestää Kansainvälinen Ampumaurheiluliitto (ISSF) ja siinä kilpaillaan seitsemässä osakilpailussa ja kahdessa finaalissa. Maailmancupin osakilpailun kilpailupaikkoina toimivat Changwon, Concepción, Fort Benning, Maribor, München, Peking ja Sydney. Maailmancupin finaalit ammutaan haulikkolajeissa Kairossa ja pistooli- että kiväärilajeissa Al-Ainissä. Finaaleihin osallistumisoikeuden saavat lajin edellisen vuoden maailmancupin finaalin voittaja ja kahdeksan maailmancupin osakilpailuissa menestynyttä urheilijaa. Myös hallitsevilla maailmanmestareilla on osallistumisoikeus.


title: Ammunnan maailmancup 2011

text:
Maailmancupissa syntyneet uudet ja sivuavat maailmanennätykset:
Maailmancupin osakilpailuista maapaikaikkoja Lontoon olympialaisiin ovat saavuttaneet seuraavat ampujat:


title: Claudia Presăcan

text: Maria Claudia Presăcan (s. 28. joulukuuta 1979 Sibiu) on romanialainen entinen telinevoimistelija, olympiavoittaja, maailman- ja Euroopan mestari.


title: Claudia Presăcan

text: Presăcan voitti Romanian joukkueessa olympiakultaa Sydneyn kesäolympialaisissa 2000, kolme maailmanmestaruutta ja kerran Euroopan mestaruuden. Lisäksi hän voimisteli kaksi henkilökohtaista EM-mitalia Pietarissa 1998.


title: Anna Paavilainen

text: Anna Paavilainen (s. 7. huhtikuuta 1983 Mikkeli) on suomalainen näyttelijä. Hän on valmistunut Teatterikorkeakoulusta vuonna 2006. Hän on käynyt aiemmin Sibelius-lukion. Suomen Kansallisteatteriin hänet kiinnitettiin vuonna 2008. Ilvesteatterissa hän näytteli vuosina 2000–2002. Teatterin lisäksi hän on näytellyt elokuvissa sekä televisiossa.


title: Anna Paavilainen

text: Syksyllä 2013 Paavilainen esiintyi yhdessä näyttelijä Marja Salon kanssa Yle Teemalla esitetyssä "Hetkiä kaupungissa" -sarjassa.


title: Anna Paavilainen

text: Vuonna 2012 Paavilainen oli ehdolla parhaan naissivuosan Jussin saajaksi roolistaan elokuvassa "Hyvä poika" ja vuonna 2015 parhaan naispääosan Jussin saajaksi roolistaan elokuvassa "Kesäkaverit".


title: Piikkihait

text: Piikkihait ("Squalidae") on piikkihaikaloihin kuuluva valtamerissä tavattava rustokalaheimo.


title: Piikkihait

text: Vanhimmat piikkihaiden heimoon kuuluvien lajien fossiilit on ajoitettu myöhäiselle liitukaudelle. Nykyään elävät lajeja on 11 ja ne jaetaan kahteen sukuun. Toisinaan valohaiden heimon lajit katsotaan kuuluviksi piikkihaihin. Lajeja ovat muun muassa:


title: Piikkihait

text: Piikkihaiden heimon lajit ovat kooltaan alle metristä vajaaseen kahteen metriin. Selkäeviä lajeilla on kaksi ja molempien edessä on piikit. Selkäevät ovat samankokoiset tai etummainen on takimmaista suurempi. Rintaevät ovat kaloilla melko kookkaat. Suu on melko lyhyt ja hammasrivejä on kummassakin leuassa 26. Hampaat ovat yläleuassa hieman alaleuan hampaita pienikokoisemmat.


title: Piikkihait

text: Piikkihaita tavataan Atlantin, Intain valtameren ja Tyynenmeren alueilta. Ne elävät sekä trooppisissa että kylmässä vesissä ja niitä tavataan erityisesti rannikkojen läheisyydestä. Erityisesti "Squalus"-suvun lajeja kalastetaan suuria määriä ruuaksi.


title: Harsintahakkuu

text: Harsinta eli poimintahakkaus on metsänhakkuutapa, jossa metsästä kerätään tietynlaisia puita pois. Tavallisesti kysymys on uudistushakkuusta eli loppuhakkauksesta, jossa metsän puuston pääsato kerätään pois ja samalla huolehditaan uuden metsän syntymisestä jäljelle jäävillä puilla. Harsintahakkuu menetelmässä metsässä kasvaa aina kaikenikäisiä puita pienistä taimista aina suuriin tukkipuihin. Harsinta on vanha hakkuumetelmä ja oli erityisen suosittu silloin kun kookkailla tukkipuilla oli kysyntää.


title: Harsintahakkuu

text: Harsinnasta kehittyi metsänhoidollinen hakkuutapa sen jälkeen kun nuorempia ja keski-ikäisiä puuryhmiä alettiin harventaa laadun ja kasvun parantamiseksi. Menetelmän haittapuolia ovat mahdollinen jäljelle jäävien puiden vahingoittuminen kaato- ja ajotöiden aikana sekä suhteellisen kalliit hakkuukustannukset.


title: Harsintahakkuu

text: Metsätalousammattilaiset suhtautuvat nykyisin kielteisesti harsintaan, koska sen katsotaan heikentävän uudistuvaa metsää. Harsinnassa geneettisesti parhaat puut kerätään pois ja jäljelle jäävät heikoimmat yksilöt, jolloin uudistuvan puuston katsotaan heikentyvän.


title: Harsintahakkuu

text: Suomen niin sanottu yksityismetsälaki rajoitti harsintaa ja kielsi kokonaan määrämittaharsinnan, mutta yksityismetsälaki on kumottu 1990-luvulla. Nykyinen metsälaki sallii jatkuvan kasvatuksen. Metsätalousammattilaiset hyväksyvät varauksellisesti metsänhoidollisen harsinnan, mutta eivät pidä sitä taloudellisesti järkevänä.


title: Harsintahakkuu

text: Harsintametsätaloutta alettiin uudelleen tutkia Suomessa 1980-luvulla metsien monimuotoisuuden yhteydessä. Harsinnasta käytetään nykyisin myös nimitystä metsän jatkuvakasvatus.


title: Harsintahakkuu

text: Harsintahakkuu jaetaan tavallisesti neljään pääryhmään: 1) Lohkopaljaaksi ja lohkosiemenpuuhakkaus sekä lohkoharsinta. 2) Kaistalepaljaaksi ja kaistale siemenpuuhakkaus, kaistaleharsinta, ennen käytetty kulissihakkaus. 3) Vyöhyke paljaaksi ja siemenpuut. 4) Poimintahakkaus eli varsinainen harsinta. Poimintaharsinta jaetaan edelleen alaharvennukseen, yläharvennukseen, harsinta, määrämittaharsinta ja metsänhoidollinen harsinta.


title: Harsintahakkuu

text: Harsintametsätalous oli vallitseva käytäntö vuosina 1850-1950 jolloin puita vain kerättiin metsästä, mutta ei harjoitettu metsänhoitoa. Vuonna 1886 voimaan astunut metsälaki ei asettanut määrämittaharsinnalle juuri minkäänlaisia rajoituksia. Vuonna 1900 asetettiin kaksi komiteaa miettimään valtion ja yksityisten metsien hoitoa. Kummankin komitean käsitys metsien hoidosta oli synkkä, jonka seurauksena säädettiin uusi yksityismetsälaki vuonna 1917 ja tarkentava asetus metsän hävittämisestä. Lain keskeisin sisältö oli metsän autioksi hävittämisen kieltäminen. Erityisesti haluttiin rajoittaa määrämittaharsintaa, jota pidettiin kaikkein pahimpana ongelmana. Asetuksen nojalla perustettiin valvontaelimeksi maakunnallinen lääninmetsälautakunta, joka ryhtyi valvomaan, että metsä uudistettiin päätehakkauksen jälkeen asianmukaisesti.


title: Harsintahakkuu

text: Määrämittaharsintaa harjoitettiin ennen sen vuoksi, että tarvittiin tietynlaisia puita tiettyyn tarkoitukseen, kuten "hirsipuita" ja "kaivospölkkyjä". Nykyisin ei valikoida puita metsässä, vaan suoritetaan avohakkuu ja uudistetaan metsä joko istuttamalla uudet taimet tai suorittamalla kylvö.


title: Gadsby

text: Gadsby on Ernest Vincent Wrightin vuonna 1939 julkaistu romaani, joka on tullut tunnetuksi siitä, että kirjassa ei ole yhtäkään e-kirjainta vaikka se on englannin kielen yleisin kirjain.


title: Marcussen & Søn

text: Marcussen & Søn on Jørgen Marcussenin (1781–1860) vuonna 1806 perustama tanskalainen urkurakentamo Aabenraassa (Åbenrå). Se on maailman vanhin edelleen toiminnassa oleva urkurakentamo. Perustajan tyttärenpoika Jens Zachariassen toimi urkujenrakentajana Suomessa. Myös Johannes Lassen Zachariassen työskenteli jonkin aikaa Suomessa, mutta palasi Tanskaan Marcussenin yrityksen johtoon.


title: Marcussen & Søn

text: Suomeen Marcussen & Søn toimitti ensimmäiset urkunsa vuonna 1865; kyseinen soitin rakennettiin Uudenkaupungin uuteen kirkkoon.


title: Marcussen & Søn

text: Yhtiö on rakentanut urut muun muassa seuraaviin kirkkoihin:


title: Garda

text: Garda on kunta Veronan maakunnassa Veneton alueella Pohjois-Italiassa. Kunnassa on runsaat 4 000 asukasta, ja se sijaitsee Gardajärven itärannalla. Garda elää suurelta osin matkailusta.


title: Marion Fairfax

text: Marion Fairfax, oik. Marion Neiswanger (24. lokakuuta 1875 Richmond, Virginia – 2. lokakuuta 1970 Los Angeles, Kalifornia) oli yhdysvaltalainen elokuvakäsikirjoittaja ja näytelmäkirjailija Broadwaylla, joka toimi myös ohjaajana ja tuottajana. Hänen kuuluisin käsikirjoituksensa on "Kadonnut maailma" (1925). Uransa aikana Fairfax kirjoitti yhteensä 54 käsikirjoitusta ja näytelmää. Fairfaxista tuli yksi ensimmäisistä naiskäsikirjoittajista Hollywoodissa ja myöhemmin hän liittyi naisohjaajien rivistöön.


title: Marion Fairfax

text: Fairfax syntyi nimellä Marion Neiswanger 24. lokakuuta vuonna 1875 Richmondissa, Virginiassa. Valmistuttuaan Chicagon South Division High Schoolista, hän jatkoi Emerson Collegeen, Bostoniin. Hän aloitti uransa näyttelemällä ennen kuin keskitti hänen tavoitteensa kirjoittamiseen.


title: Marion Fairfax

text: Vuonna 1899 Fairfax meni vihille näyttelijä Tully Marshallin kanssa, joka oli syntyjään Tully Marshall Phillips. Vaikka hänet tunnettiin rouva Tully Marshallina ja Marion Fairfax Marshall Phillipsinä, hän kirjoitti Marion Fairfax -nimellä. Hän teki Broadway debyyttinsä näyttelijänä Criterion Theatressa näytelmässä "The Triumph of Love", joka avattiin ja suljettiin 8. helmikuuta 1904 vain yhden esityksen jälkeen. Toinen Fairfaxin näyttelijäntyö oli "Bedford's Hope", joka avattiin Haverly's 14th Street Theatressa 29. tammikuuta 1906 ja kesti 56 esityksen ajan maaliskuuhun saakka. Fairfaxin ensimmäinen kirjoittajan työ oli Broadway-näytelmä "The Builders", jonka tuotantoyhtiönä oli aviomiehensä Tully Marshall Company ja Tully ja Marion itse myös näytteli näyttelijäkaartissa yhdessä. Näytelmän ensi-ilta oli Astor Theatressa 20. toukokuuta 1907 ja kesti 16 esityksen ajan.


title: Marion Fairfax

text: Fairfaxin seuraava näytelmä "The Chaperon" oli menestyksekkäämpi. Sen ensi-ilta oli Maxine Elliottin teatterissa 30. joulukuuta 1908 ja sitä esitettiin yhteensä 62 esitystä helmikuuhun 1909 asti. Näytelmä "Vapaita naisia" oli vieläkin menestyksekkäämpi kuin edellinen. Marion itse myös ohjasi "Vapaita naisia", jonka näyttelijäkaartissa Tullykin oli. "Vapaita naisia" avattiin Harris Theatressa 8. tammikuuta 1912 ja näytelmää esitettiin 144 esityksen ajan.


title: Marion Fairfax

text: Näytelmän "A Modern Girl" Marion kirjoitti Ruth C. Mitchellin kanssa. "A Modern Girl" avattiin Comedy Theatressa 12. syyskuuta 1914. Näytelmä oli floppi ja se suljettiin 17 esityksen jälkeen. Marionin seuraava näytelmä seurasi edeltäjäänsä keston kuten paikan suhteen; "Mrs. Boltay's Daughters" kesti vain 17 näytöstä Comedy Theatressa ensi-illan jälkeen, joka oli 23. lokakuuta 1915.


title: Marion Fairfax

text: Fairfax muutti Kaliforniaan Tullyn kanssa ja tuli käsikirjoittajaksi Jesse L. Lasky Feature Play Companyssa. Ensimmäinen elokuva, joka tehtiin hänen käsikirjoituksensa pohjalta oli "The Chorus Lady", joka ilmestyi vuonna 1915. Samana vuonna ilmestyi vielä kaksi elokuvaa, jotka tehtiin Marionin käsikirjoituksien pohjalta, "Mr. Grex of Monte Carlo" ja "The Immigrant". Vuonna 1916 Marion aloitti lyhyen yhteistyön ohjaaja William C. de Millen kanssa elokuvassa "The Blacklist", jonka käsikirjoituksen Marion kirjoitti yhdessä de Millen kanssa kuten Marion myös ohjasi elokuvaa yhdessä tämän kanssa. Myös Fairfaxin näytelmä "The Chaperon" filmatisointiin vuonna 1916. Vuodesta 1916 vuoteen 1918 he tekivät yhteistyötä yhdeksässä muussa elokuvassa.


title: Marion Fairfax

text: Vuonna 1917 Fairfax kirjoitti käsikirjoituksen Jack Pickfordin elokuvaan "Freckles" (1917), jonka ohjasi Marshall Neilan. Kolme vuotta myöhemmin Marion jätti Laskyn kun hän sai päätökseen "The Valley of the Giantsin" (1919) käsikirjoituksen. Sen jälkeen Marion palasi yhteistyöhön Neilanin kanssa elokuvassa "Erämetsien sankarit" (1920). Elokuvan tuotti Neilanin oma tuotantoyhtiö ja levitti First National. Neilanin kanssa Marion teki vielä kuusi muuta elokuvaa vuosien 1920 ja 1921 välillä, kuten "Älä koskaan mene naimisiin" (1920), "Ihminen vai paholainen" (1920) ja "The Lotus Eater" (1921), jossa pääosaa esitti John Barrymore. Heidän viimeinen yhteistyönsä oli elokuva "Fools First" (1922).


title: Marion Fairfax

text: Marion autti sovittamaan William Gilletten näytelmän "Sherlock Holmes" (1922) elokuvaan, joka ilmestyi samana vuonna. Näytelmä ja elokuva perustui Sir Arthur Conan Doylen Sherlock Holmesin seikkailuihin. Goldwyn Pictures tuotti elokuvan ja päätähtenä oli John Barrymore, joka näytteli tuota kuuluisaa etsivää. Fairfax sen jälkeen ohjasi hänen ensimmäisen ja ainoan elokuvansa oman käsikirjoituksen pohjalta, "The Lying Truth" (1922). Elokuvan pääosassa oli hänen aviomiehensä Tully Marshall. Elokuvan tuotti Fairfaxin oma Marion Fairfax Productions, jonka pääjohtajana Marion oli. "The Lying Truthin" julkaisi American Releasing Company.


title: Marion Fairfax

text: Fairfaxin merkittävin suoritus käsikirjoittajana oli käsikirjoitus klassikkoelokuvaan "Kadonnut maailma", joka sai ensi-iltansa vuonna 1925. "Kadonnut maailma" perustui Arthur Conan Doylen romaaniin. Marion sovitti oman Broadway-näytelmänsä "Vapaita naisia" elokuvakäsikirjoitukseksi First Nationalille. Elokuva ilmestyi samalla nimellä vuonna 1925. Fairfaxin viimeiseksi käsikirjoituksekseen jäi romanttinen "The Blonde Saint" (1926), jonka ohjasi Maurice Tourneur ja pääosassa Lewis Stone, joka näytteli myös neljässä muussa Fairfaxin First National -elokuvassa.


title: Marion Fairfax

text: Aviomies Tully kuoli 10. maaliskuuta vuonna 1943 heidän 44 vuotta kestäneen avioliittonsa päätteeksi. Marion Fairfax ei mennyt enää naimisiin Tullyn kuoleman jälkeen. Marion eli siitä vielä 27 vuotta. Marion kuoli 94-vuotiaana 2. lokakuuta vuonna 1970 Los Angelesissa, Kaliforniassa. Fairfax haudattiin Tullyn vierelle merkitsemättömään hautaan Hollywood Forever -hautausmaalle "Garden of Legendsin" alueelle Hollywoodiin, Los Angelesiin, Kaliforniaan.


title: Valeri Belenki

text: Valeri Vladimirovitš Belenki (s. 5. syyskuuta 1969 Baku, Azerbaidžanin SNT) on entinen telinevoimistelija, olympiavoittaja ja maailmanmestari. Hän edusti urallaan Neuvostoliittoa, IVY:ä ja Saksaa, joiden lisäksi hän saavutti yhden arvokisamitalin sitoutumattomana urheilijana.


title: Valeri Belenki

text: Belenki voitti neuvostoliittolaisena urheilijana kolme maailmanmestaruutta, ja maan hajottua hän voitti IVY:n joukkueessa joukkuekilpailun kultaa ja moniottelun pronssia Barcelonan kesäolympialaisissa 1992 sekä MM-pronssia nojapuilla samana vuonna. Vuonna 1993 Azerbaidžanilla ei ollut olemassa kansallista voimisteluliittoa, joten Belenki kilpaili riippumattomana urheilijana kyseisen vuoden MM-kilpailuissa voittaen nojapuilla pronssia. Belenki sai Saksan kansalaisuuden, ja edusti uutta maataan Atlantan kesäolympialaisissa 1996 sijoittuen parhaimmillaan moniottelussa kuudenneksi ja joukkuekilpailussa seitsemänneksi. Saksan edustajana Belenki voitti hevosen MM-kultaa Lausannesta 1997 ja kaksi EM-mitalia Pietarin EM-kilpailuista 1998.


title: Jussi Ristilä

text: Antti Johannes "Jussi" Ristilä (11. helmikuuta 1924 Nurmo – 19. maaliskuuta 2011 Seinäjoki) oli suomalainen pesäpalloilija. Ristilä loi uransa Seinäjoen Maila-Jusseissa, jossa hän toimi pelaajana, pelinjohtajana ja puheenjohtajana.


title: Jussi Ristilä

text: Pelaajauransa Ristilä aloitti vuonna 1947, ja ura jatkui 1960-luvun lopulle asti. Ristilä toimi Maila-Jussien puheenjohtajana vuodet 1956–1958, 1960 ja 1964–1965, minkä jälkeen hänet valittiin seuran kunniapuheenjohtajaksi. Vuonna 1976 Ristilä johdatti pelinjohtajana SMJ:n naiset SM-hopealle ja seuraavalla kaudella joukkue voitti Suomenmestaruuden.


title: Jussi Ristilä

text: Ristilän siviiliammatti oli vaihdemies Valtion rautateillä. Ristilällä on kolme poikaa ja kaksi tytärtä. Hänen lapsistaan kolme on voittanut aikuisten Suomen mestaruuden. Ristilä oli mukana myös sodassa. Hän sai luodin polveensa ja oli sotainvalidi.


title: Histon FC

text: Histon FC on englantilainen jalkapalloseura Histon & Impingtonista. Seuran miesten edustusjoukkue pelaa Conference Northissa, joka on Englannin kuudenneksi korkein sarjataso. Histon pelaa kotiottelunsa Bridge Road -stadionilla, jolle mahtuu 3 800 katsojaa. Joukkueen valmentajana toimii Dennis Greene.


title: Histon FC

text: Histon FC perustettiin vuonna 1904 nimellä Histon Institute. Histoniin oli perustettu instituutti eli tutkimuslaitos vuotta aiemmin ja Histon FC toimi alun perin sen jalkapallojoukkueena. Seuran nimestä pudotettiin sana Institute pois vuonna 1951 ja nimi vaihtui nykyiseksi Histon FC:ksi.


title: Histon FC

text: Seuran kotistadion Bridge Road avattiin vuonna 1962 ja joukkue pelasi tuolloin amatöörisarja Delphian Leaguessa. Sarja kuitenkin romahti ja vuonna 1966 Histon FC pelasi itäisten kreivikuntien sarjaa, jota se tahkosi 30 vuotta. 1980-luvun lopulla Histonissa pelasi myöhemmin joukkueesta Manchester Unitediin siirtynyt Giuliano Maiorana.


title: Histon FC

text: Histon FC alkoi saavuttaa parempaa menestystä 1990- ja 2000-luvuilla, kun se nousi ensin vuonna 1995 itäisten kreivikuntien liigan ykkösdivisioonaan, josta se jatkoi nousemistaan ja pääsi kauden 1999–2000 päätteeksi jo Southern Leaguehen. Vuonna 2007 Histon pelasi viittä sarjatasoa ylempänä kuin vuonna 1995. Se pelasi Conference Nationalissa siitä lähtien ja pääsi nousukarsintaan kaudella 2008–2009. Histon sijoittui kuitenkin kaudella 2010–2011 sarjan viimeiseksi ja putosi Conference Northiin.


title: Luotosorsimo

text: Luotosorsimo ("Puccinellia capillaris") on merenrannoilla kasvava suolasorsimoiden suvun heinäkasvi. Aiemmin sitä on pidetty kujasorsimon ("Puccinellia distans") alalajina.


title: Luotosorsimo

text: Luotosorsimo kasvaa 10–30 senttimetriä korkeaksi. Se muistuttaa suuresti kujasorsimoa, mutta lehdet ovat kapean rihmamaiset, kukintoröyhy erilainen ja väri sinivihreämpi.


title: Luotosorsimo

text: Luotosorsimo kasvaa merenrantaniityillä, luodoilla, suolamailla ja tuntureilla. Tulokaslajina sitä on löydetty teiden reunoilta. Lajia tavataan kaikkialla Pohjoismaissa Atlantin ja Itämeren rannoilla. Suomessa se esiintyy melko yleisenä kaikilla merenrannikoilla sekä paikoin sisämaassakin Pohjois-Pohjanmaalla ja Enontekiöllä.


title: Pyhän Markuksen tori

text: Pyhän Markuksen tori () on Venetsian kaupungissa Italiassa sijaitseva tori tai aukio, joka tunnetaan myös yksinkertaisesti nimellä "Piazza" (”tori”). Venetsiassa on vain yksi Piazza ja siihen kuuluva pieni Piazzetta-aukio. Kaikista muista aukioista käytetään nimitystä "campo". Piazzettalla sijaitsee kaksi kuuluisaa graniittipylvästä, joita koristavat Venetsian alkuperäinen suojeluspyhimys Pyhä Theodorus ja kaupungin suojeluspyhimystä Markusta symboloiva siivekäs leijona.


title: Pyhän Markuksen tori

text: Torin laidalla sijaitsevat Venetsian kuuluisimpiin nähtävyyksiin kuuluvat "Basilica di San Marco" eli Pyhän Markuksen kirkko, kellotorni Campanile di San Marco, Dogen palatsi ja Torre dell'Orologion kellotorni. Torre dell'Orologion vieressä sijaitsee 1500-luvulla rakennettu pylväskäytävän koristama palatsi Procuratie Vecchie, ja sitä vastapäätä Procuratie Nuove. Aukion kahta sivua yhdistävä siipirakennus Ala Napoleonica rakennettiin 1800-luvun alussa. Markuksen kirkon vasemmalla puolella sijaitseva pieni aukio on nimeltään "Piazzetta dei Leoncini" eli pikkuleijonien piazzetta.


title: Pyhän Markuksen tori

text: Napoleonin kerrotaan kutsuneen Pyhän Markuksen toria ”Euroopan kauneimmaksi olohuoneeksi”.


title: Tunturihilpi

text: Tunturihilpi ("Phippsia algida") on hyvin pienikokoinen arktinen heinälaji.


title: Tunturihilpi

text: Laji on monivuotinen, mätästävä ja kasvaa vain 2–8 senttimetriä korkeaksi. Korret ovat rentoja, lehdet ovat kouruiset ja 1,5–4 senttimetriä pitkät. Kukinto on pieni tähkämäinen röyhy.


title: Tunturihilpi

text: Tunturihilpi kasvaa Suomessa tunturien lakiosien lumenviipymillä ja puronvarsilla, muualla Pohjoismaissa myös lintuvuorilla. Suomessa se on hyvin harvinainen ja esiintyy vain Enontekiön pohjoisosassa. Se on luokiteltu silmälläpidettäväksi lajiksi.


title: Sony α 200

text: Sony α 200 (DSLR-A200) on vuonna 2008 julkaistu digitaalikameramalli, joka kuuluu Sonyn järjestelmäkameraperheeseen. Kamerassa on 10,2 megapikselin tarkkuus (raakatiedosto 10,8 megapikseliä) ja 9 pisteen automaattitarkennus.


title: Russell Gilbrook

text: Russell Gilbrook (s. 17. toukokuuta 1964) on brittiläinen rumpali, joka on toiminut hard rockia ja progressiivista rockia esittävän Uriah Heepin rumpalina tammikuusta 2007 alkaen. Hän on tehnyt yhteistyössä myös muun muassa Peter Branderin sekä Chris Barberin kanssa. Gilbrook soittaa Mapex-rumpuja.


title: Lapinlauha

text: Lapinlauha ("Vahlodea atropurpurea") on tuulipölytteinen pohjoinen heinälaji. Se on monivuotinen ja kasvaa 15–30 senttimetriä korkeaksi. Laji muistuttaa melko paljon metsälauhaa ("Deschampsia flexuosa"), mutta lapinlauhan lehdet ovat metsälauhan rihmamaisia lehtiä leveämmät. Kukinto on 2–6 senttimetriä pitkä röyhy, jonka haarat ovat nuokkuvat.


title: Lapinlauha

text: Lapinlauha kasvaa rantaniityillä, lumenviipymillä, soiden reunoilla ja polunvarsilla. Suomessa se esiintyy Keski- ja Pohjois-Lapissa. Enontekiöllä ja Utsjoella lapinlauha on yleinen.


title: Someone Put Your Hand Out

text: Someone Put Your Hand Out on Michael Jacksonin ja Teddy Rileyn kirjoittama kappale, joka julkaistiin kasetille Pepsin tukemana Dangerous World Tour -kiertueen aikana vuonna 1992. Kappale julkaistiin uudelleen The Ultimate Collection -kokoelmaboxin mukana vuonna 2004.


title: Someone Put Your Hand Out

text: Kasetti (Epic982789)


title: Someone Put Your Hand Out

text: Albumiversio (The Ultimate Collection)


title: Pohjanlahdenlauha

text: Pohjanlahdenlauha ("Deschampsia bottnica") on Itämeren kotoperäinen heinälaji. Se on monivuotinen, mätästävä ja kasvaa 50–100 senttimetriä korkeaksi. Laji muistuttaa melko paljon nurmilauhaa ("Deschampsia cespitosa"), mutta vihneet ovat selvästi helpeitä pidemmät. Pohjanlahdenlauha ja nurmilauha risteytyvät helposti.


title: Pohjanlahdenlauha

text: Pohjanlahdenlauhaa tavataan vain Pohjanlahden rannikoilla Ruotsissa ja Suomessa. Se kasvaa kivikkoisilla ja somerikkoisilla merenrannoilla. Varsinkin Merenkurkun korkeudella se on Suomessa hyvin yleinen.


title: Telinevoimistelun Euroopan-mestaruuskilpailut 1967

text: Vuoden 1967 telinevoimistelun Euroopan-mestaruuskilpailut järjestettiin miesten osalta Tampereella, Suomessa ja naisten osalta Amsterdamissa, Alankomaissa.


text: Suomalainen Lasse Laine oli näissä kisoissa miesten ainoa ei-neuvostoliittolainen EM-kultamitalisti. Hän voitti Suomen historian ensimmäisen telinevoimistelun Euroopan mestaruuden. Seuraavan kerran samaan saavutukseen ylsi Tomi Tuuha 43 vuotta myöhemmin. Naisissa kaikki viisi kultamitalia vei tšekkoslovakialainen Věra Čáslavská.


title: Jay Emmanuel-Thomas

text: Jay Aston Emmanuel-Thomas (s. 27. joulukuuta 1990) on englantilainen jalkapalloilija ja hän pelaa Ipswich Townnissa. Emmanuel-Thomas siirtyi Ipswichiin Arsenalista heinäkuussa 2011. Hän on Arsenal Academyn kasvatti, hän on monipuolinen hyökkääjä, sillä hän voi pelata keskushyökkääjänä tai laiturina. Hän on pelannut useilla paikoilla, kuten laita-, keskuspuolustajana ja keskikentällä, mutta hän sopeutuu parhaiten hyökkääjän rooliin.


title: Dianthus cinnamomeus

text: Dianthus cinnamomeus on kohokkikasvien heimoon ja neilikkojen sukuun kuuluva kasvi.


title: Dianthus cinnamomeus

text: "Dianthus cinnamomeus" on eteläisellä Egeanmerellä sijaitsevien Kreikalle kuuluvien Kykladien saariryhmän ja Kásoksen saaren kotoperäinen laji. Toisen lähteen mukaan myös Turkki kuuluu kasvin levinneisyysalueeseen.


title: Dianthus cinnamomeus

text: Kasvi on Kreikassa suojeltu presidentin asetuksella (67/81). Kasvi sisältyi IUCN:n (1993).


title: Ammunnan maailmanmestaruuskilpailut 2014

text: Kansainvälisen ampumaurheiluliiton (ISSF) 51. maailmanmestaruuskilpailut järjestettiin 6.–20. syyskuuta 2014 Espanjan Granadassa.


text: Vuonna 2008 pidetyssä ISSF:n yleiskokouksessa Kiinan Pekingissä Granada voitti 87 äänellä kisaisännyyden. Muut äänet menivät Pekingille (56 ääntä) ja Serbialle (7 ääntä).


text: Kisojen tulosten perusteella jaettiin 64 ensimmäistä maapaikkaa Rion olympialaisiin 2016.


title: Anja Lanér

text: Anja Mariann Lanér (s. 13. marraskuuta 1945 Helsinki) on helsinkiläinen taideaineiden opettaja ja kirjailija.


title: Anja Lanér

text: Lanér on valmistunut ylioppilaaksi Tehtaanpuiston yhteiskoulusta 1966. Hän suoritti Yleisradion toimittajakurssit radio- ja TV-linjalla 1967–1969 ja opiskeli Helsingin yliopiston piirustuslaitoksella 1966–1968. HuK- tutkinnon Lanér suoritti Helsingin yliopistossa 1972 (teatteritiede, taidehistoria sekä tiedotusoppi sivuaineena Tampereen yliopistossa). Anja Lanér toimi Yleisradion freelance-toimittajana 1968–1972, kansanopisto- ja kansankorkeakouluopettajana Nurmeksessa, Joutsenossa ja Sipoossa 1972–1985. Vuosina 1985–2003 hän toimi Kuntokallio-Säätiön ylläpitämän Vanhustyön koulutus- ja tutkimuskeskuksen (vuodesta 2002 Ikäinstituutti) koulutussuunnitelijana ja tiedottajana. Oman toimensa ohella radiotoimittajana Lanér on tehnyt viikoittain radio-ohjelmaa "Kuntokalliokanava" Helsingin Lähiradiossa 1990–2003 ja vuodesta 2003 "Kulttuuri A&T" KSL-Radiossa Lähiradiossa, vuodesta 2010 Radio Moreenissa Tampereella. Vuosina 2003–2010 Lanér on toiminut vapaana kirjoittajana ja luennoitsijana ja vuodesta 2011 lähtien Kulttuuri A&T Oy:n varatoimitusjohtajana.


title: Anja Lanér

text: Kuntokallio-Opiston taideaineiden opettajana Anja Lanér suunnitteli ja toteutti yhdessä taiteilija Kylli Kosken kanssa yli 30 kuvataidekurssia. Näiden kurssien myötä syntyi Kosken ja Lanérin kirjallinen yhteistyö, jonka tuloksena on julkaistu muun muassa Kylli Kosken elämäkerta sekä sarja radiohaastatteluja Kuntokallio-kanavalle ja KSL-Radioon.


title: Anja Lanér

text: Anja Lanér toimi vuonna 1998 perustetun Kylli Koski -seuran ensimmäisenä puheenjohtajana.


title: Matti J. Tarvainen

text: Matti J. Tarvainen on suomalainen pitkän linjan moottoriurheilija. Matti Tarvaisen kilpailu-ura alkoi vuonna 1961. Erottuakseen kaimoistaan Tarvainen otti 1970-luvulla käyttöön lisäkirjaimen J.


title: Matti J. Tarvainen

text: Tarvainen on ajanut kilpaa 2-, 3-, ja nelipyöräisillä moottoriajoneuvoilla. Hän on harrastanut muun muassa luotettavuusajoa (nykyisin Enduro), TT:tä (nykyisin Road Race), jäärataa, jääspeedwayta, moto-crossia, ST-ajoa (nykyisin autosuunnistus), rallia, rallisprintiä, rata-ajoa, kiihdytyskisaa, JM- eli jokamiesluokkaa, auto-slalomia sekä taloudellisuusajoja. Osallistunut muun muassa Autourheilun Kansallisen Keskusliiton (nykyisin AKK-Motosport) valiokuntatyöskentelyyn sekä ralli- että JM-valiokunnissa.


title: Matti J. Tarvainen

text: Hän on ajanut usealla eri automerkillä, päämerkkinä kuitenkin olleet Skoda-autot, joita tälläkin hetkellä (2011) kilpa-autoina yli 10 kpl. Hän on osallistunut rallin MM-kilpailuihin ja Historic-rallin EM-osakilpailuihin. Hän on ainoa henkilö joka ajanut vuodesta 1991 kaikki Suomessa järjestetyt EM-historic kandidaatti, sekä varsinaiset Historic luokan EM-osakilpailut. Kilpailu-ura jatkuu edelleen. Vuonna 2011 hänellä tuli 50 vuotta täyteen moottoriurheilukilpailijana. Hän on osallistunut myös järjestötoimintaan. Hänestä on tehty useita lehtikirjoituksia sekä muutama televisio-ohjelma, tekijöinä Vauhdin maailma, Ruutulippu ja Motor Foorum.


title: Matti J. Tarvainen

text: Moottoriurheilukilpailujen alkuajankohta Matti J. Tarvaisen kohdalta.


title: Matti J. Tarvainen

text: Urheilumme kasvot, osa 5


title: Amrita Rao

text: Amrita Rao (s. 17. kesäkuuta 1981 Mumbai, Maharashtra) on intialainen näyttelijä ja malli. Hän on esiintynyt pääasiassa hindinkielisissä elokuvissa.


title: Amrita Rao

text: Rao aloitti uransa mallina. Hän teki näyttelijändebyyttinsä Arya Babbarin kanssa elokuvassa "Ab Ke Baras" vuonna 2002. Seuraavana vuonna hän näytteli Shahid Kapoorin kanssa elokuvassa "Ishq Vishk", josta hän sai Filmfare Awards -ehdokkuuden. Hän näytteli jälleen Kapoorin kanssa elokuvassa "Vivah", joka kuului vuoden 2006 menestyneimpiin hindielokuviin. Rao teki debyyttinsä telugunkielisessä elokuvateollisuudessa toimintaelokuvassa "Athidhi" vuonna 2007.


title: Amrita Rao

text: Raon juuret ovat Mangaloressa ja hän puhuu äidinkielenään konkania. Hänen sisarensa Preetika Rao on myös näyttelijä ja malli. Seitsemän vuoden seurustelun jälkeen Rao avioitui radiojuontaja Anmolin kanssa 15. toukokuuta 2016.


title: Chi's Sweet Home

text: Chi's Sweet Home (チーズスイートホーム) on Konami Kanatan luoma mangasarja. Sitä on julkaistu japaniksi Kodanshan Weekly Morning -lehdessä vuodesta 2004 alkaen, ja siitä on tehty myös kaksi tuotantokautta animea sekä OVA-jakso. Mangaa alettiin julkaista suomeksi maaliskuussa 2011, nimellä "Chi's Sweet Home - Oma koti kullan kallis".


title: Chi's Sweet Home

text: Chi on utelias pieni kissanpentu, joka eräänä päivänä eksyy perheestään. Kissaparka etsii kotiaan turhaan ja päätyy lopulta Yamadan perheen luo asumaan. Pikkuhiljaa kaikenlaisten kommellusten saattelemana kissa tottuu uuteen perheeseensä. Myöhemmin Chi ja tämän perhe muuttaa asuntoon, jossa lemmikkien pito on sallittu. Uudet tuttavuudet ja uudet seikkailut odottavat Chitä. Luvassa on hulvatonta menoa joka sopii pienimmillekin lukutaitoisille lapsille.


title: Chi's Sweet Home

text: Alun perin Weekly Morning -lehdessä julkaistu sarjakuva oli mustavalkoinen, mutta kokoelmapokkarit ovat kokonaan väreissä. Suomenkielistä versiota julkaisee Sangatsu Manga. Sarja päättyi osaan 12.


title: Chi's Sweet Home

text: Chi-kissa on saanut myös oman animesarjan, jota on yhteensä kahden tuotantokauden verran. Sarjan on tuottanut Madhouse. Molemmissa kausissa on 104 jaksoa, ja lisäksi on ilmestynyt vain DVD:llä julkaistu erikoisjakso, joten jaksojen yhteismäärä on 209. Erikoisjakso on kymmenen minuuttia pitkä, kun taas sarjan jaksot ovat hieman alle kolmeminuuttisia.


title: Chi's Sweet Home

text: Chi on mustaharmaavalkoinen vilkas kissanpentu, jonka elämä on yhtä leikkiä ja hauskanpitoa, sekä tietysti syömistä ja nukkumista. Tavallisten kissanpentujen tavoin se jahtaa kaikkea pientä liikkuvaa, jota pitää saaliinaan.


title: Chi's Sweet Home

text: Yoohei Yamada on Yamadan perheen ainoa lapsi, iloinen ja utelias pieni poika. Hän löytää Chin puistosta ja vie sen äitinsä kanssa kotiin, ja lopulta kiintyy kissaan toden teolla. Kaksikko pitääkin paljon hauskaa yhdessä.


title: Chi's Sweet Home

text: Rouva Yamada, jota pääosin äidiksi kutsutaan, on tarmokas ja vastuullinen nuori kotiäiti. Häntä huolettaa alinomaa, että joku saa tietää heidän pitävän asunnossaan kissanpentua luvatta. Siitä huolimatta hän rakastaa Chitä eikä tahdo luovuttaa tätä pois.


title: Chi's Sweet Home

text: Herra Yamada, jota useimmiten kutsutaan isiksi, on ammatiltaan graafinen suunnittelija. Hän tekee töitä lähinnä kotonaan. Vaikka Chi välillä aiheuttaakin päänvaivaa, on isi aivan hullaantunut kissanpentuun.


title: Chi's Sweet Home

text: Musta kissa tai Kuroi no tai tutummin suomeksi Mutta/Mussa on iso musta kollikissa, joka aluksi pelottaa Chitä ja vaikuttaa röyhkeältä, mutta lopulta kaksikko tutustuu paremmin, ja Mutta opettaa Chille kissana olemisen tärkeitä perusteita. Yamadan perhe kutsuu Muttaa Karhukissa-nimellä.


title: Chi's Sweet Home

text: Kun Yamadan perhe muuttaa Chin kanssa uuteen asuntoon, on uusia tuttaviakin tiedossa!


title: Chi's Sweet Home

text: Alice on pitkäkarvainen scottish fold -rotuinen naaraskissa, joka on todella ylpeä ja hienostunut. Kuitenkaan se ei välillä pysty hillitsemään kissanvaistojansa, vaan ryhtyy leikkiin milloin pyörivän pallon, milloin roskan perässä juosten.


title: Chi's Sweet Home

text: Saori Ijuuin On 26-vuotias kiharatukkainen neiti ja Alicen omistaja. Hän on ammatiltaan kuvakirjantekijä ja käyttää taiteilijanimeä Yume Hanabatake. (suomeksi Unelma Kukkaisniitty)


title: Chi's Sweet Home

text: Mii on ruskeavalkoinen kääpiöluppakorvakaniini, joka toimii omalla tahdillansa. Kummallisesti käyttäytyvä kaniini hämmentää Chitä.


title: Chi's Sweet Home

text: Kazuya Furukawa on 51-vuotias mainostoimistossa työskentelevä herra ja Miin omistaja. Hän on rennon rempseä ja nauraa hekottaa todella paljon.


title: Chi's Sweet Home

text: David on noin puolivuotias beaglenpentu, joka asuu Chin naapurissa. Reipas ja hyväntuulinen, joskus hiukan tumpelokin. Se tottelee järkkymättä isäntäväkensä, erityisesti Yuukin, komentoja.


title: Chi's Sweet Home

text: Yuuki Kusano on Yamadan perheen naapurissa asuvan perheen poika ja Davidin omistaja. 12-vuotias Yuuki on avoin ja toimelias. Hänen perheeseensä kuuluvat isä, äiti ja isosisko. Poika on hyvä urheilussa, etenkin pallopeleissä.


title: Chi's Sweet Home

text: Lucky on undulaatti, jonka omistaa Akashin perhe. Tämä erikoinen lintu osaa matkia puhetta, ja on luonteeltaan rohkea ja jopa hyökkäävä.


title: Chi's Sweet Home

text: Yasuko Akashi on Luckyn omistaja. 60-vuotias kotirouva on tyyni ja suurisydäminen.


title: Chi's Sweet Home

text: Laikkurouva tai Mike-täti on keski-ikäinen caliconaaras. Se asuu suuressa, japanilaistyylisessä talossa, ja on lempeä sekä huolehtivainen.


title: Chi's Sweet Home

text: Tule (jap. 'Kocchi') on nuori kissanpoika, jonka Chi tapasi puiston suihkulähteellä. Se on äkkipikainen ja reviiritietoinen, joskin tulee erilaisuudestaan huolimatta hyvin juttuun Chin kanssa, ja kaksikko leikkiikin kaikenlaista yhdessä. Tule on oletetusti Muttan poika.


title: Kansallinen pelastuskomitea

text: Kansallinen pelastuskomitea voi takoittaa seuraavaa:


title: Lintujen viisaus

text: Lintujen viisaus – Lintutieteen kuvitettu historia on Tim Birkheadin teos, jossa hän kertoo lintujen elämästä aina hedelmöitymisestä ja munasta reviirin luomiseen, lauluun, lisääntymiseen ja muuttomatkoihin saakka.


title: Lintujen viisaus

text:
Britannian johtaviin lintutieteilijöihin kuuluva Tim Birkhead työskentelee professorina Sheffieldin yliopistossa. Hän opettaa eläinten käyttäytymistä ja tieteen historiaa. Hän on Royal Societyn jäsen ja kirjoittanut aiemmin useita palkittuja lintuja käsitteleviä teoksia. Brittiläinen luonnontieteilijä Mark Cocker luonnehtii Birkheadin kirjoittajankykyä: "Hänen luontainen
tarinankertojanvaistonsa lintutieteen alalla ja kykynsä tehdä tästä tieteestä
helppotajuista ja yksinkertaista ovat todella harvinaisia lahjoja."


title: Lintujen viisaus

text: Ornitologian historiaan kuuluu, että linnut olivat eläimistä se ryhmä, johon kohdistui eniten taikauskoa. Birkhead kuvaa historian salaisuuksien paljastumista, mutta toteaa myös, että paljon selvitettävää on edelleen. Kirjan tietomäärä on runsas, mutta se on lintujenharrastajille samalla helppolukuista ja viihdyttävää lukemista.


title: Lintujen viisaus

text: Kirjan lopussa on sanasto, jossa Birkhead avaa ornitologisia termejä.


title: Antifasistinen komitea

text: Antifasistinen komitea voi tarkoittaa


title: Vuosaari (elokuva)

text: Vuosaari on vuonna 2012 ensi-iltansa saanut suomalainen elokuva, jonka on ohjannut Aku Louhimies. Vuosaaressa itsekin asunut ohjaaja kertoo elokuvastaan ”Paljon näyttelijöitä, paljon teemoja, päällimmäisenä halu tulla nähdyksi, kosketetuksi ja rakastetuksi.” Keskeisissä rooleissa nähdään Laura Birn, Deogracias Masomi, Matleena Kuusniemi, Pekka Strang, Amanda Pilke, Jasper Pääkkönen, Lenna Kuurmaa ja Mikko Kouki.


title: Vuosaari (elokuva)

text: Elokuva julkaistiin DVD:llä ja Blu-raylla 8. kesäkuuta 2012.


title: Vuosaari (elokuva)

text: Ohjaaja Louhimies oli päättänyt tiimeineen tehdä yhdestä "Vuosaareen" suunnitellusta tarinasta aivan oman elokuvansa. Tämä tarina ehdittiin jo kuvata "Vuosaarta" varten, ja se oli jopa leikkauspöydälläkin, mutta lopulta tekijät päätivät irrottaa sen ja laajentaa "Vuosaaren" muista sivujuonista eroavaa kertomusta. Tämä Antti Luusuaniemen esittämästä vapaaottelijasta kertova tarina edustaa romanttisen urheiluelokuvan lajityyppiä. Elokuva julkaistiin 3. helmikuuta 2012.


title: Kovat nyrkit

text: Kovat nyrkit tunnetaan myös nimellä Karate cowboy ("Forced Vengeance") on vuonna 1982 ensi-iltansa saanut yhdysvaltalainen toimintaelokuva. Elokuvan on ohjannut James Fargo, joka myös käsikirjoitti elokuvan yhdessä Franklin Thompsonin kanssa. Pääosassa esiintyy Chuck Norris.


title: Kovat nyrkit

text: Lucky Dragon -kasinon turvamies Josh Randall saa kutsun työskennellä erään toisen hongkongilaisen kasinon leivissä, mutta kieltäytyy tarjouksesta. Kasinon omistaja Raimondi päättää yrittää ostaa Lucky Dragonin, mutta kasinon perustajan Paschalin kieltäydyttyä Raimondi tapattaa hänet ja Paschalin pojan Davidin. Randall saa Davidin tyttären Joyn suojelukseensa ja lähtee samalla etsimään murhien syylliset.


title: Kovat nyrkit

text: "Video-oppaassa" vuodelta 1995 Roope Lehtinen antoi elokuvan Suomessa julkaistulle, 7 minuuttia 41 sekuntia lyhennetylle VHS-kasettiversiolle yhden tähden viidestä, mikä teoksen mukaan vastaa sanallista arviota ”huono”. Hänen mukaansa Norris tekee tutut temppunsa eli vetelee turpaan jokaista vastaantulijaa, eikä elokuvassa sitten juuri muuta tapahdukaan.


title: Kovat nyrkit

text: Valtion elokuvatarkastamo antoi elokuvalle täystyrmäyksen ennakkotarkastuksessa 18.3.1983 antamalla sille ikärajan KK (Kokonaan kielletty), joten elokuvan levittäminen ja esittäminen ei ollut mahdollista. Seuraavana vuonna ennakkotarkastuksessa oli leikattu versio nimellä "Karate Cowboy", mutta valituskierroksen jälkeenkin kieltopäätös elokuvalle piti tarkastamon 14.11.1984 antamalla päätöksellä.Sittemmin elokuvaa levitettiin Ruotsista tuotuna 7 min 41 sekuntia lyhennettynä VHS-versiona, joka sai Suomessa ikärajan K18.


title: Yliopisto-opettaja

text: Yliopisto-opettaja on yliopistojen neliportaiseen tutkijanuramalliin liittyvä tehtävä, jonka vastaa aiemmin käytössä ollutta lehtorin nimikettä (huomaa, että yliopistonlehtorin vaatimukset ovat korkeammat kuin yliopisto-opettajan).


title: Yliopisto-opettaja

text: Tutkijanuramallissa yliopisto-opettaja sijoittuu tasolle kaksi. Yleensä tällä tasolla olevat tehtävät edellyttävät tohtorintutkintoa ja ovat määräaikaisia, mutta yliopisto-opettaja on yleensä palkattu toistaiseksi, ja muodolliseksi pätevyydeksi riittää maisteritason tutkinto.


title: Yliopisto-opettaja

text: Yliopisto-opettajaa käytetään perusopetuksen antamiseen alueilla, joilla tarvitaan paljon opetushenkilökuntaa. Yliopisto-opettajan tehtäviin voi kuulua myös tutkimuksen tekeminen.


title: Mahima Chaudhry

text: Mahima Chaudhry (oik. Ritu Chaudhry; s. 13. syyskuuta 1973 Darjeeling, Länsi-Bengali) on intialainen näyttelijä ja entinen malli. Hän esiintyy hindinkielisissä elokuvissa. Hän teki näyttelijändebyyttinsä Subhash Ghain elokuvassa "Pardes" vuonna 1997, mistä hän voitti parhaan naistulokkaan Filmfare Awards -palkinnon.


title: Mahima Chaudhry

text: Chaudhry on naimisissa arkkitehti Bobby Mukherjeen kanssa ja heillä on vuonna 2007 syntynyt tytär, Aryana.


title: Adam Burt

text: Adam Burt (s. 15. tammikuuta 1969 Detroit, Michigan) on yhdysvaltalainen entinen ammattilaisjääkiekkoilija. Hän oli pelipaikaltaan puolustaja.


title: Adam Burt

text: Ennen ammattilaisuraansa Burt pelasi vuodet 1985–1989 juniorisarja OHL:n North Bay Centennialsissa, mitä ennen hän oli edustanut junioriseuroja North Bay Hoppers ja Detroit Compuware. Vuonna 1988 hänet valittiin OHL:n toiseen tähdistökentälliseen. Hartford Whalers varasi hänet NHL:ään numerolla 39 toisella kierroksella.


title: Adam Burt

text: Burt pelasi vuonna 1988 kaksi AHL:n pudotuspeliottelua Binghamton Whalersissä ja kaudella viisi NHL:n runkosarjaottelua Hartfordissa sekä viisi AHL:n runkosarjaottelua Binghamptonissa. Suurin osa tuosta kaudesta kului kuitenkin OHL:ssä. Burt vakiinnutti paikkansa NHL:ssä kaudella ja hän teki NHL-uransa yhden kauden maali- ja piste-ennätykset kaudella , jolla hän teki 24 tehopistettä, yhdeksän maalia ja 15 syöttöpistettä, 66:ssa runkosarjaottelussa. Hän ylitti 20:n pisteen rajan myös seuraavalla kaudella, .


title: Adam Burt

text: Burt edusti Hartford Whalersiä suurimman osan uraansa. Hän edusti seuraa sen Hartfordin-vuosina yhteensä 499:ssä NHL:n runkosarjaottelussa, mikä on kolmanneksi eniten Ron Francisin ja Kevin Dineenin ottelumäärien jälkeen. Whalers siirtyi vuonna 1997 Pohjois-Carolinaan, jolloin seuran nimeksi vaihtui Carolina Hurricanes. Burt pelasi Carolinassa maaliskuuhun 1999 asti, jolloin hän siirtyi Philadelphia Flyersiin pelaajakaupassa vaihdossa Andrei Kovalenkoon. Hän edusti Philadelphiaa kauden lopun lisäksi myös kauden . Heinäkuussa 2000 hän teki vapaana pelaajana sopimuksen Atlanta Thrashersin kanssa.


title: Adam Burt

text: Burtin kausi jäi lyhyeksi, 27:n ottelun mittaiseksi, loukkaantumisen vuoksi. Kaudella hän ei pelannut lainkaan ja vuonna 2002 hän ilmoitti pelaajauransa päättymisestä. Adam Burt pelasi 13 kautta kestäneellä NHL-urallaan yhteensä 737 runkosarjaottelua, joissa hän teki kaikkiaan 152 tehopistettä, 37 maalia ja 115 syöttöpistettä, ja yhteensä 21 pudotuspeliottelua, joissa hän antoi yhden maalisyötön. Hän pelasi NHL:n pudotuspeleissä neljänä vuonna, Hartfordin mukana vuosina 1990 ja 1992 ja Philadelphian mukana vuosina 1999 ja 2000.


title: Adam Burt

text: Burt edusti Yhdysvaltain maajoukkuetta kaksissa maailmanmestaruuskilpailuissa, vuosina 1993 ja 1998. Hän pelasi myös niin ikään kaksissa nuorten maailmanmestaruuskilpailuissa, 1987 ja 1989.


title: Adam Burt

text: Burt on uudestisyntynyt kristitty. Hän on toiminut jääkiekkouransa jälkeen Morning Star New York -yhteisön pastorina.


title: Howard Keel

text: Howard Keel (13. huhtikuuta 1919 Gillespie, Illinois – 7. marraskuuta 2004 Palm Desert, Kalifornia) oli yhdysvaltalainen näyttelijä. Hän haaveili nuorena laulajanurasta, mutta päätyi lentokonevalmistaja Douglasin palvelukseen. Menestyttyään useissa laulukilpailuissa hän pääsi Broadwaylle esiintymään "Carousel"-musikaalissa ja myöhemmin "Oklahoman" Lontoon esityksiin. Keelin elokuvadebyytti oli rooli brittiläisessä vuonna 1949 valmistuneessa elokuvassa "Gangsterien vainoama". Hänen seuraava elokuvansa oli "Annie mestariampuja" (1950), jota seurasi useita muita Metro-Goldwyn-Mayerin tuottamia musikaaleja, kuten "Seitsemän veljeksen morsiamet" (1954) ja "Muukalainen paratiisissa" (1955). Keelin muihin elokuviin kuuluu muun muassa "Tulva" vuodelta 1958. Vuosina 1981–1991 Keel näytteli Clayton Farlow'ta televisiosarjassa "Dallas". Vuonna 1983 hän julkaisi albumin "And I Love You So". Keel on saanut tähden Hollywood Walk of Famelle.


title: Jalkaväkirykmentti 28 (talvisota)

text: Jalkaväkirykmentti 28 eli JR 28 oli Suomen armeijan rykmentti talvisodassa. Se oli osa 10. divisioonaa, jonka mukana rykmentti taisteli Taipaleella Karjalankannaksen itäosassa. Jalkaväkirykmentti 28 nimettiin 1. tammikuuta 1940 uudelleen Jalkaväkirykmentti 19:ksi.


title: Jalkaväkirykmentti 28 (talvisota)

text:
Sotaväen päällikkö kenraali Hugo Österman antoi 7. lokakuuta 1939 käskyn Keski-Suomen sotilasläänille perustaa 10. divisioonan jalkaväkirykmentti 28:n. Käskyssä kiellettiin kutsujen toimittaminen reserviläisille kello 23-6 välisenä aikana, mutta sitä ei voitu noudattaa täydellisesti pitkien välimatkojen vuoksi. Käskyssä määrättiin ensimmäiseksi liikekannallepanopäiväksi tiistai 10. lokakuuta (ylimääräiset harjoitukset, YH). Rykmentti perusttiin Jyväskylässä Seminaarinmäellä ja se pyrittiin varustamaan määrävahvuiseksi, mutta puolustusvoimien kalustopulasta johtuen rykmentti ei niitä saavuttanut.
Rykmentti keskitettiin tulevalle toiminta-alueelleen (Sakkola) 12.-14. lokakuuta muun divisioonan mukana. Esikunta ja kranaatinheitinkomppania saapuivat alueelle 12. lokakuuta kello 20.35 ryhmittyen Kaarnalammen eteläpuolelle. Seuraavana päivänä kello 7.21 saapui III pataljoona ryhmittyen Taipaleen ja Terenttilän alueille. Kello 10.45 saapuivat rykmentin kolonnat ja kello 11.50 I pataljoona, jotka ryhmittyivät Korvenkylään sekä Volossulan ja Koukunniemen alueille. Rykmentin II pataljoona saapui 14. lokakuuta kello 8.24 ryhmittyen Haparaiseen.


title: Jalkaväkirykmentti 28 (talvisota)

text: Rykmentin nimi muuttui 1. tammikuuta 1940 Jalkaväkirykmentti 19:ksi (JR 19)


title: Kenttätykistörykmentti 10 (talvisota)

text: Kenttätykistörykmentti 10 eli KTR 10 oli Suomen armeijan kenttätykistörykmentti talvisodassa. Se oli osa 10. divisioonaa ja se tuki rykmentin taistelua Taipaleella Karjalankannaksen itäosassa.


title: Kenttätykistörykmentti 10 (talvisota)

text: Rykmentin numerointi vaihtui 1. tammikuuta 1940, jolloin se nimettiin kenttätykistörykmentti 7:ksi


title: Kenttätykistörykmentti 10 (talvisota)

text: Rykmentti perustettiin 7. lokakuuta 1939 alkaen Jyväskylässä ja Niinisalossa komentajanaan everstiluutnantti Toivo Sarparanta, joka toimi oman toimensa ohella divisioonan tykistökomentajana. Rykmentti kuului eversti Viljo Kauppilan komentamaan 10. divisioonaan ja se pyrittiin varustamaan määrävahvuuksien mukaisesti, mutta varsinaista tykkikalustoa lukuun ottamatta määrävahvuuksiin ei päästy.Rykmentti keskitettiin 12.-15.10.1939 välisenä aikana Pyhäjärvi-Sakkola -alueelle Kannaksen itäosaan III Armeijakunnan alueelle.


title: HMAS Albatross

text: HMAS Albatross oli Australian laivaston vesilentokoneiden emälaiva ja suurimpia laivanrakennushankkeita ennen toista maailmansotaa. Aluksen tehtävänä oli varmistaa laivaston kyky suojata kriisin aikana kauppamerenkulkua ja tarjota valtiolle mahdollisuus valvoa merialueitaan.


title: HMAS Albatross

text: Alus siirrettiin syyskuussa 1938 Britannian kuninkaalliselle laivastolle, joka muutti sen korjausalukseksi. Alus palveli sodan lopulla lokakuusta 1943 miinanraivaajien emälaivana, kunnes se siirrettiin reserviin 3. elokuuta 1945. Se myytiin 19. elokuuta 1946 kauppalaivaksi ja romutettiin 12. elokuuta 1954 Hongkongissa.


title: HMAS Albatross

text:
"HMAS Albatross" tilattiin 10. kesäkuuta 1925 Cockatoo Islandin laivastontelakalta Sydneystä osana Australian laivaston laajentamisohjelmaa, johon kuului sen lisäksi muun muassa Britteinsaarille valmistettavat kaksi risteilijää ja kaksi sukellusvenettä. Kotimainen tilaus oli sekä poliittisesti järkevää ja se säästi noin miljoona puntaa. "Albatrossin" köli laskettiin 16. kesäkuuta 1926 telakkanumerolla 106, ja alus laskettiin vesille 23. helmikuuta 1928 kumminaan kenraalikuvernöörin puoliso lady Ethel Stonehaven. Alus valmistui 21. joulukuuta 1928, ja se otettiin palvelukseen nimellä "HMAS Albatross".
Alus ei muistuttanut Britannian kuninkaallisen laivaston hankkimaa "HMS Ark Royalia". Aluksella oli pitkä yhtenäinen etukansi, jolle oli asennettu paineilmalla toimiva katapultti. Kannen alle oli rakennettu yhdeksän lentokoneen hangaari. Koneiden siirtelyn mahdollistivat kolme nosturia, joista lähellä keulaa ollut avusti katapulttia ja kaksi taaempana ollutta hangaariin siirtämistä.


title: HMAS Albatross

text: Alukseen oli asennettu sen vakauttamiseksi runkoon laajennukset, mutta ei lainkaan panssarointia. Aseistuksena oli neljä 4,7 tuuman pikatykkiä yksiputkisina asennuksina ilman suojarakenteita. Aluksella oli lentotoimintaa varten varastoituna 8 300 gallonaa polttoainetta. Lentokoneina oli aluksi Fairey IIID -koneita ja myöhemmin Seagull-lentoveneitä.


title: HMAS Albatross

text: Palvelus Australian laivastossa jäi melko lyhyeksi, kun alus sijoitettiin huollon jälkeen vuonna 1933 reserviin. Alus luovutettiin vuonna 1939 Britannian kuninkaalliselle laivastolle osamaksuna "HMS Apollosta", joka luovutettiin Australian laivastolle nimellä "HMAS Hobart".


title: Kevyt osasto 10 (talvisota)

text: Kevyt osasto 10 oli Keski-Suomen sotilasläänin perustama, joka taisteli talvisodassa 1939–1940. Sen miehistö oli koottu pääosin Keuruun, Multian ja Pihlajaveden reserviläisistä. Osasto perustettiin ylimääräisten harjoitusten yhteydessä Keuruulla ja se taisteli Taipaleen alueella 10.Divisioonan osana


title: Kevyt osasto 10 (talvisota)

text: Kev.Os10 pyrittiin varustamaan määrävahvuiseksi, mutta puolustusvoimien kalustopulasta johtuen rykmentti ei niitä saavuttanut.


title: Kevyt osasto 10 (talvisota)

text: Kevyt Osaston komentajana toimi:


title: Kevyt osasto 10 (talvisota)

text: - 9.10.1939 – 20.2.1940 ratsumestari Werner Walden


title: Kevyt osasto 10 (talvisota)

text: - 24.2 alkaen majuri Huldén


title: Kevyt osasto 10 (talvisota)

text: Polkupyöräkomppanian päällikkönä toimi perustamisvaiheessa luutnantti Helge Stewen ja 19.10 alkaen vänrikki Vaarnamo


title: Kevyt osasto 10 (talvisota)

text: Eskatroonaan päällikkönä toimi luutnantti Tauno Larjo.


title: Kevyt osasto 10 (talvisota)

text:
Kev.Os10 keskitettiin tulevalle toiminta-alueelleen (Sakkola) 12.10.1939 10.Divisioonan mukana.
Sortanlahti-Volossula-Kirvesmäki-Linnakangas


title: Dogen palatsi

text: Dogen palatsi () on Venetsiassa, Italiassa, sijaitseva rakennus. Palatsi toimi Venetsian tasavallan raatihuoneena, tuomioistuimena sekä dogen virka-asuntona. Huokausten silta yhdistää Palazzo Ducalen uuteen vankilarakennukseen.


title: Dogen palatsi

text: Rakennuksen näkyvimmät julkisivut aukeavat kohti Pyhän Markuksen toria sekä Venetsian laguunia. Palatsin avatut arkadikerrokset antavat vaikutelman, että niiden yläpuolinen osa leijuu kahden alemman kerroksen varassa.


title: Telomeraasi

text: Telomeraasi on entsyymi joka suojaa kromosomien päitä solunjakautumisen aiheuttamilta vaurioilta.


title: Telomeraasi

text: Telomeraasi on ribonukleoproteiini-entsyymi, joka tehtävänä on ylläpitää telomeerejä, kromosomin päitä suojaavaa lopetusjaksoa. Kromosomin DNA:n päät lyhenevät aina kun solut jakautuvat mitoosissa. Lopulta telomeerijakso kuluu pois ja kromosomi vaurioituu. Telomeraasi suojaa DNA-ketjun päiden telomeerejä lyhenemiseltä, ja mahdollistaa koko kromosomin monistamisen aivan loppuun asti.


title: Telomeraasi

text: Telomeraasi mahdollistaa telomeerien korvaamisen DNA-ketjujen päissä, niiden muutoin lyhentyessä solun jakautuessa mitoosissa. Jos telomeraasia ei esiinny solut saavuttavat Hayflickin rajan eikä solulinja voi enää jakaantua.


title: Telomeraasi

text: Telomeraasi katalysoi toistosekvenssin (selkärankaisilla "TTAGGG") lisäämisen – eli telomeerin synteesin – kromosomien DNA-ketjun päähän 3'-hydroksyyliryhmän jälkeen.


title: Telomeraasi

text: Telomeraasi koostuu kahdesta telomeraasi-käänteis-transkriptaasista (TERT), kahdesta telomeraasi-RNA:sta (TR tai TERC) ja kahdesta dyskeriinistä (DKC1). Ihmisellä näitä kutsutaan myös nimillä hTERT ja hTR, ja niiden toimintaan liittyy useita muita proteiineja.


title: Telomeraasi

text: Telomeraasi-RNA TERC toimii mallina telomeerin DNA:lle. Telomeraasi-transkriptaasi TERT puolestaan syntetisoi telomeerin DNA:n RNA:sta. Ihmisellä dyskeriini huolehtii telomeraasi-RNA:n oikeellisesta prosessoinnista ja siirtämisestä.


title: Telomeraasi

text: Ihmisen telomeraasi-entsyymin rakenteen selvitti Scott Cohen tutkimusryhmineen Australialaisessa Children's Medical Research Institute -laitoksessa vuonna 2007. Tutkimus tehtiin massaspektrometrisarjoittamalla ihmisen kuolemattomien solulinjojen telomeraasien proteiinien osatekijöitä ja päättelemällä molekyylikoko.


title: Telomeraasi

text: Telomeerien lyhenemisellä uskotaan olevan yhteys vanhenemisen aiheuttamiin oireisiin. Telomeeraasin reaktivaatio ikääntyneillä kotihiirillä tehdyissä kokeissa on pidentänyt telomeerejä, vähentänyt DNA-vaurioihin liittyvää viestintää, herättänyt pysähtyneet soluviljelmät, ja eliminoinut haitallisia solutyyppejä monissa sisäelimissä. Somaattisissa soluissa telomeraasin reaktivaatio on kumonnut hermorappeutumisen. Telomeraasientsyymin pitempiaikainen reaktivaatio voi edistää syöpien syntyä.


title: SLC2A4

text: SLC2A4 on pääasiallinen sokeria verenkierrosta lihassoluihin siirtävä proteiini. Se on kalvoproteiini, joka suorittaa glukoosin passiivista kuljetusta solukalvon yli lihassoluihin.


title: SLC2A4

text: SLC2A4-proteiini kuljettaa glukoosia soluihin insuliinitasojen säätelemänä. SLC2A4-kalvoproteiinia on rasvakudoksissa ja poikkijuovaisissa lihaskudoksissa (luurankolihas- ja sydänlihaskudos).


title: SLC2A4

text: Sen nimitys SLC2A4 eli "Liuoskuljettaja-perhe 2:n, avusteinen glukoosin siirtäjä jäsen 4" johtuu englanninkielen määreestä "solute carrier family 2 (facilitated glucose transporter), member 4".


title: SLC2A4

text: Sama proteiini tunnetaan myös "GLUT4"-nimellä, eli glukoosinsiirtäjä 4 ( "Glucose transporter type 4").


title: SLC2A4

text: Ihmisen kromosomissa 17 sijaitseva "SLC2A4"- tai "GLUT4"-geeni koodaa SLC2A4-proteiinin.


title: SLC2A4

text: SLC2A4 kuuluu "Sokerin kuljettaja (TC 2.A.1.1)" -proteiiniperheeseen, jossa glukoosinsiirtäjät luokka I (SLCA2A/GLUT1-4), II (5-8) ja III (8-12).